Ўз навбатида, автомобиль двигателлари етказиб бериш 58,2 фоиз ошиб, 9,22 минг донага етган. Эслатиб ўтамиз, “Chevrolet Spark”, “Chevrolet Nexia R3”, “Chevrolet Cobalt”, “Chevrolet Lacetti”(“Gentra”) учун бундай двигателлар ўзимиздаги “GM Powertrain Uzbekistan” заводида тайёрланади.\nБироқ январь ойида юк машиналари ишлаб чиқариш 36,1 фоиз қисқариб, 177 донани ташкил этган. Автобуслар йиғиш эса 2017 йилнинг шу даврига нисбатан 2,5 фоиз камайган ва 40 донага тенг бўлди.\nМазкур рукндаги бошқа мақолалар: « “Ўзсаноатқурилишбанк” энди мижозларга тушликсиз хизмат кўрсатади ЕТТБнинг Марказий Осиё ва Россия бўйича бошқарувчи директори бошчилигидаги делегация Нукусга ташриф буюрди »


Жорий ҳафта Европа Кенгашининг икки нафар инспектори даъво қилинаëтган сиëсий маҳбуслар билан учрашиш учун Озарбайжонга борадилар.\nБугун Европа Кенгаши парламент ассеблиясининг депутати ва делегация аъзоси Андреас Гросснинг (Andreas Gross) Франс Пресс ахборот агентлигига айтишига кўра, улар келаси икки кун давомида маҳбуслар ва ҳукумат расмийлари билан учрашадилар.\nСтрасбургда жойлашган инсон ҳуқуқларини ҳимоя қилувчи ташкилот Озарбайжонни барча сиëсий маҳбусларнинг озод қилиниши кераклигидан, акс ҳолда, ўзининг Европа Кенгаши олдидаги мажбуриятларини бузган бўлишидан огоҳлантирди.\nОзарбайжон ҳукумати даъво қилинаëтган сиëсий маҳбусларнинг айримларини авф этди. Аммо расмий Бокуга кўра, қолган маҳбуслар шунчаки оддий жиноятчилардир.


Роналдунинг 10 та рекорди (Фурқат Юсупов блоги)- Kruz.uz\nРоналдунинг 10 та рекорди (Фурқат Юсупов блоги)\n10:55, 26.02.2017 3346 0 Блоглар\n32 ёшли Криштиану Роналду футбол оламидаги бир нечта рекордларни янгилаб ташлашга улгурди. Биз эътиборингизга Португалиялик футболчи томонидан қайд этилган рекордлар ҳақида маълумот бериб ўтишни жоиз деб топдик.\n1. Португалия терма жамоасининг энг сермаҳсул тўпурари\nРоналду Португалия терма жамоаси таркибида 136 учрашувда 68 марта ўз номини таблога ёздириб қўйиб, терма жамоасининг энг яхши тўпурарига айланди. Олдинги рекорд Педро Паулетага тегишли эди. У Португалия учун 49 гол киритган. Роналду мазкур рекордни янгилашда давом этмоқда.\n2. Еврокубоклар тарихидаги энг сермаҳсул тўпурар\nКриштиану Еврокубоклар тарихидаги энг яхши тўпурар бўлиб турибди. У еврокубокларда 142 ўйинда майдонга тушиб 98 та голга муаллифлик қилган.\n3. Чемпионлар лигаси тарихидаги энг сермаҳсул тўпурар\n“Реал” ҳужумчиси Чемпионлар лигаси тарихидаги энг яхши тўпурар номини ҳам ўзиники қилди. Роналду “МЮ”да 16, “Реал”да эса 80 гол урган. Мазкур мусобақадаги умумий голлари сони эса 96 тани ташкил этади. Кришнинг энг яқин таъқибчиси бўлган Месси ҳисобида эса 93 та гол мавжуд.\n4. Европа чемпионатларидаги энг сермаҳсул тўпурари\nРоналду Европа чемпионатлараида энг кўп гол киритган футболчидир. У Евро-2004 да Греция ва Голландия, Евро-2008да Чехия, Евро-2012 да Голландия (2 та) ва Чехия, ҳамда Евро-2016 да Венгрия (2 та) ва Уэлс дарвозаларини ишғол қилган. Умумий голлари сони 9 та.\n5. Клублар таркибида халқаро майдонларда энг кўп гол урган футболчи\nКриштиану “МЮ” ва “Реал” жамоалари таркибида халқаро майдонларда жами 101 та гол урган холда, бу борада ҳам рекордчи бўлиб турибди.\n6. Чемпионлар лигасида бир мавсумда энг кўп гол урган футболчи\n2013/14 йилги мавсумда “Реал” ҳужумчиси Роналду Чемпионлар лигасида 11 та учрашувда майдонга тушиб ўз ҳисобига 17 та гол ёздириб қўйди. Шу тариқа у мазкур турнирда бир мавсум давомида энг кўп гол урган футболчи номини олди.\n7. Чемпионлар лигасида бир мавсумда гуруҳ босқичида энг кўп гол урган футболчи\n2015/16 йилги мавсумда португалиялик ҳужумчи Чемпионлар лигасининг гуруҳ босқичида “Реал” либосида 11 та гол уриб, ўзига хос рекорд ўрнатди.\n8. Чемпионлар лигасининг плей-офф босқичларида энг кўп гол урган футболчи\nРоналду Чемпионлар лигасининг плей-офф баҳсларида жами 46 марта рақиблар дарвозаларини ишғол қилган. Бошқа ҳеч бир футболчи бундай натижани қайд эта олмаган.\n9. “Реал” тарихидаги энг сермаҳсул тўпурар\n2009 йилдан буён Мадриднинг “Реал” жамоаси шарафини ҳимоя қилиб келаётган Криштиану ҳозирга қадар 377 учрашувда 386 та гол уриб, клуб тарихидаги энг сермаҳсул тўпурарга айланди. Бундан олдинги рекорд афсонавий Раул (323 гол)га тегишли эди.\n10. “Реал”нинг Испания чемпионатларидаги энг сермаҳсул тўпурари\nПортугал ўғлони ҳозиргача Ла Лигада 254 учрашувда 275 та гол киритди. Бу “Қироллик клуби”нинг Испания чемпионатларидаги энг кўп гол урган футболчи бўлиш учун етарли бўлди.


Жорий ёзда энг кўп пул сарфлаган 10та клуб\n06.08.2019 16:21 145\n"Севилья" ва "Астон Вилла" ПСЖ ва "Манчестер Сити"дан кўп харажат қилди.\nТрансфер ойнаси ҳали ёпилмади, аммо кўплаб клублар таркибни деярли йиғиб бўлди. Айниқса инглизлар, чунки уларда чемпионат жорий ҳафта охирида старт олади. Трансферларга ҳаммадан кўп пул сарфлаган 10та клубнинг харажатларини ҳисобласак, 1,5 млрд. евродан кўпроқни ташкил қилади. Рўйхатдаги баъзилар сизни ҳайрон қолдириши мумкин.\n10. "Арсенал", 117 млн. евро\nКутилмаганда: "Арсенал" ва қиммат харидлар? Ҳа, лондонликлар кўп пул сарфлашга тайёр, буни "Лилль"дан 80 млн. еврога харид қилинган Николья Пепе трансфери исботлайди. Келишув шартлари маълум эмас, аммо тўлов бир неча йилга чўзилгани аниқ. "Реал"дан Дани Себальос ижарага олинди. Вилья Салиба учун "Сент-Этьен"га 30 млн. евро тўланади. Бироқ жамоага ҳали ҳам ҳимоячи керак, иккита бўлса яна яхши. Ортиқчалар ҳам бор, бироқ уларни сотиб бўлмаяпти.\n9. "Бавария", 118 млн. евро\n"Бавария" энг кўп пул сарфлаётганлар рўйхатида юқорироқ бўлиши мумкин эди. Роббен ва Рибернинг ўрнига тузукроқ футболчи олиш керак, ҳозирча қанотларда Кингсли Коман ва Серж Гнабри ўйнаяпти. Бироқ ҳимояда ҳаммаси яхши: 35 млн. еврога Бенжамен Павар ва 80 млн. еврога Люка Эрнандес харид қилинди. Бу йигитлар қанот ва марказда ҳимоялана олишади. Қанот ҳужумчиларига тўхталадиган бўлсак, Лерой Сане борасидаги музокаралар қизғин паллада. Агар бу трансфер амалга ошса, у мюнхенликларни юқори ўринга олиб чиқади: "Манчестер Сити" Санени 120 млн. еврога сотмоқчи.\n8. "Севилья", 124 млн. евро\n"Севилья" одатда ўз футболчиларини қимматга сотиб, нархи паст бўлган ўйинчиларни сотиб олади. Бироқ ҳозир клубда катта ўзгаришлар рўй бермоқда: Спорт директор Мончи қайтди, "Реал" собиқ устози Хулен Лопетеги "Севилья" бош мураббийига айланди, таркиб янгиланмоқда. Асосий сотувлар: Сарабия, Промес ва Муриэль биргаликда клубга 50 млн. еврога яқин даромад келтиришди. Энди харидлар ҳақида: Чап вингер Лукас Окампос (15 млн. евро), икки марказий ҳужумчилар - Люк де Йонг ва Мунас Даббур (15 ва 12 млн. евро), Хитойдан текинга келган Неманья Гудель ва 5 мл. еврога олинган таянч ярим ҳимоячиси Фернандо (ўша "Сити"да ўйнаган футболчи). "Севилья"нинг трансфер сиёсатида катта ўзгариш бўлганини сезиш қийин эмас: Энди клуб тажрибали ва ёши катта футболчиларни харид қилмоқда. Аммо иқтидорли ва ёш йигитлар ҳам бор: икки ёш марказий ҳимоячилар ("Бордо"дан Жюль Конде ва "Аякс"дан Макс Вебер) учун 35 млн. евро тўланди. "Севилья" кўп пул сарфлаяпти ва деярли янги таркибга эга бўлмоқда. Улар бир-бирига кўника олармикин?\n7. "Боруссия" Дортмунд, 127 млн. евро\n"Боруссия" Бундеслигада чемпионлик учун охиригача "Бавария" билан курашди: Имкониятни бой берди, аммо яқин эди. Мюнхенликлар сафидан 30 млн. еврога Хуммельс харид қилинди. Чап қанот ҳимоясига "Хоффенхайм"дан Нико Шульц олиб келинди, буни кучайиш деб бўлмайди, аммо рақобат ошади. Юлиан Брандт ва Торган Азар бош мураббий Люсьен Фаврга танловда муаммо туғдиради, икки футболчи учун 50 млн. евро тўланди. Дортмундликлар сафини катта маблағ эвазига тарк этганлар ҳозирча битта: Абду Диалло 30 млн. евро эвазига ПСЖ футболчисига айланди.\n6. "Астон Вилла", 149 млн. евро\nАПЛга қайтган "Астон Вилла" деярли бутун бир жамоага етадиган футболочи йиғиб қўйди: Бунақасини ўтган мавсум ҳам кўргандик. "Фулхэм"нинг режаси иш бермади, "Вилла" эса Лондон клубнинг ўтган йилги харажатларидан кўпроқ пул сарфлади. 149 млн. евро - АПЛ клуби учун ҳам катта пул, аммо бу маблағ 12 нафар футболчи учун ишлатилди. "Брюгге"дан Уэсли - жамоанинг янги янги форварди (Тэмми Абрахам "Челси"га қайтди), уни 25 млн. еврога сотиб олишди. Марказий ҳимоя чизиғига бир неча ўйинчи харид қилинди. 25 млн. евро эвазига Бьорн Энгельс, Кортни, Хаус, Эсри Конса сотиб олинди. Яна 25 млн. евро ярим йил ижарада ўйнаган Тайрон Мингсга сарфланди. "Манчестер Сити"дан Дуглас Луис (18 млн. евро) ва "Брюгге"дан Марвелос Накамба (12 млн. евро) жамоа ярим ҳимоясини кучайтириши керак, Трезеге ва Хота эса ҳужум қанотларини. Янги дарвозабон пайдо бўлди: 9 млн. евро эвазига "Бёрнли"дан 33 ёшли Том Хитон сотиб олинди, бироқ асосий таркиб учун яна икки посбон бор (Орьян Нуланд ва Ловре Калинич). Умуман олганда бош мураббий Дин Смит ким майдонга тушишини ҳал қилади. Бироқ ҳозирча ҳеч ким сотилмади.\n5. "Ювентус", 151 млн. евро\nИталия чемпиони муаммоли позицияларни кучайтирмоқда. "Кекса синьора" бир евро сарфламай ярим ҳимояга Аарон Рэмси ва Адриен Рабьони олиб келди (уларнинг маоши катта), ҳимоя маркази эса Матейс де Лигт билан кучайтирилди - 19 ёшли "Аякс" сардори ўтган мавсум кашфиётларидан бири ҳисобланади. У учун 85 млн. евро сарфланди, бу маблағ ичида агентлик фоизлари ҳам бор, чунки де Лигт Мино Райола билан ишлаяпти.\n"Юве"нинг бошқа янги футболчилари - Лука Пеллегрини, Мерих Демирел ва Кристиан Ромеро. Улар учун 66 млн. евро тўланди. Аммо харажатлар учун Турин клубини танқид қилишга шошманг: Аввалига улар кимни сотаётганига боқин. Леонардо Спинаццола "Рома"га, Стефан Стураро "Женоа"га, Рикардо Орсолини "Болонья"га, Эмиль Аудеро "Сампдория"га, Альберто Черри "Кальяри"га пулланди. Ҳа, ваҳимали номлар эмас, бироқ "Юве" ушбу трансферлардан 100 млн. евро ишлаб олди! Яна Мойзе Кин 29 млн. евро эвазига "Эвертон"га берилди. Бу келишувни фойдали дейиш қийин, аммо умуман олганда "Ювентус" трансфер балансини деярли тиклаб бўлди.\n4. "Манчестер Юнайтед", 159 млн. евро\nБританиялик уч футболчи ва уларнинг бири суперюлдуз эмас. Дэниел Жеймс учун 17 млн. евро, Аарон Уан-Биссакага 55 млн. евро ва Гарри Магуайр учун 87 млн. евро: "Манчестер Юнайтед" ўз тарихида илк маротаба битта ойнада шунча пул сарфлади. Энди бир йил олдин 60 млн. евро турган Магуайрни харид қилишга уринган Жозе Моуриньюни эсланг. Аммо бу МЮнинг услуби - улар керакли футболчилар учун ортиқча пул сарфлашни яхши кўришади. Умуман олганда клуб яхшигина пул кетказди, энди форвард харид қилиш учун Лукакуни сотиш керак: Бельгиялик Сульшер режаларига кирмайди. Ҳозирча сотувдан бир цент тушгани йўқ: Эррера ва Валенсия текинга кетишди.\n3. "Атлетико", 244 млн. евро\nШартномада кўрсатилган 126 млн. евро эвазига сотиб олинган Жоау Фелиш "Атлетико"нинг асосий хариди ҳисобланади. Бу харажат "Барселона" Гризманн учун тўлайдиган 120 млн. евро билан қопланади. Ҳа, товон пуллари ақлдан оздирадиган даражада, аммо қолган трансферлар ҳақиқатга яқин нархда амалга оширилди. "Порту"даги Эктор Эррера текинга олиб келинди, "Тоттенхэм"даги Киран Триппьер учун 30 млн. евро сарфланди. Бразилиялик ёш ҳимоячига 20 млн. евро тўланди. 40 млн. евро сарфланган икки марказий ҳимоячилар Эрмосо ("Эспаньол"дан) ва Фелипе ("Порту"дан) "Интер"га кетган Диего Годин ўрнини тўлдира олиши керак. Энди асосийси: "Атлетико" бундай харажатлардан сўнг зарарга кирмади, хатто фойда ҳам топди. Қандай қилиб? Сотилган футболчилар рўйхатига эътибор беринг. Бор-йўғи 3 футболчи: Гризманн, Родри ва Эрнандес клубга харидлар учун ишлатилганидан кўпроқ даромад келтирди. Лусьано Вьетто ва Желсон Мартиншнинг сотувини ҳисобга олмасак, аввалги уч трансфердан ҳисобга 270 млн. евро тушган.\n2. "Барселона", 255 млн. евро\n"Атлетико"дан фарқли ўлароқ, "Барселона" ҳозирча зарарда. Асосий муаммо: Коутиньога харидор йўқ. Клуб унга жамоа топишга уринмоқда, бироқ ҳозирча ҳаракатлар бесамар кетмоқда. аммо бошқалар кетди: Малко (40 млн. евро), Силлессен (35 млн. евро), Гомеш (25 млн. евро), Денис Суарес (13 млн. евро) ва Алькасер (21 млн. евро). Сотувлардан тушган умумий маблағ 126 млн. евро, аммо у харажатларни қоплай олмайди. Чунки "Барселона" сотиб олган Френки де Йонг ва Антуан Гризманн 200 млн. еврога тушди. Бундан ташқари Жуниор Фирпо ҳам жамоа сафига қўшиб олинди.\n1. "Реал", 300 млн. евро\nБиринчи учлик фақат испан клубларидан ташкил топган. АПЛдагилар, бунга нима дейсиз? "Реал" харид ва сотувлар ўртасидаги фарқ бўйича ҳам биринчи ўринда. Эден Азар учун 100 млн. евро ажойиб харид. Бошқа трансферларнинг нархи ва сифати сўроқ остида. "Лион"дан олинган Ферлан Менди учун 50 млн. евро сарфланди, у Марсело билан рақобатчи бўлади. "Сантос"дан олинган Родриго учун 45 млн. евро тўлади. Эдер Милитао "Порту"га 50 млн. евро, Лука Йович эса "Айнтрахт"га 60 млн. евро фойда келтирди. 5 янги футболчи учун 300 млн. евро.\nСотувлар ҳам бор: Эрнандес ва де Томас 20 млн. евродан фойда келтирди, "Атлетико" Льоренте учун 30 млн. евро тўлади, "Челси" Ковачични 45 млн. еврога сотиб олди. Аммо Поль Погбани харид қилиш учун бу камлик қилади. Сотиш керак, аммо Хамесга даъвогарлик қилаётганлар талаб қилинаётган пулларни тўлашга тайёр эмас, Бэйл эса ҳеч кимга керак эмас.\nЧемпионлар лигаси. 1/8 финалда қандай жуфтликлар бўлишини хоҳлайсиз? || 16.12.2019\nЛа Лига 17-тур рамзий терма жамоаси билан танишинг || 16.12.2019\nИбрагимович "Наполи"га ўтадими? || 16.12.2019


"ҚИЗЛАРЖОН" – ЎҚУВЧИ ҚИЗЛАР САММИТИ » Кизилтепа тумани хокимлиги\nКизилтепа / Тадбирлар / "ҚИЗЛАРЖОН" – ЎҚУВЧИ ҚИЗЛАР САММИТИ\nЎқувчи қизларнинг замонавий билим ва кўникмаларини ривожлантириш, ижтимоий-сиёсий фаоллигини ошириш, касб-ҳунарга ўргатиш, шунингдек, уларни миллий урф-одат ва анъаналар руҳида тарбиялаш, оилавий ҳаётга тайёрлаш, илғор тажрибаларни оммалаштириш мақсадида таълим масканимизда "Илм-фан – келажак пойдевори" шиори остида "Қизларжон" – ўқувчи қизлар саммитининг туман босқичи бўлиб ўтди.\nТумандаги барча мактаблардан 5 нафардан жами 200 нафар ўқувчи-қизлар иштирок этган ушбу тадбирда инновацион ғоялар муаллифи, АКТ соҳаси, ҳунармандчилик, Халқаро ва Республика фан олимпиада ғолиблари каби йўналишларда семинар тренинглар олиб боришди. Саммитда туман ҳокими ўринбосари, туман хотин-қизлар қўмитаси раиси З. Рашидова ҳамда туман халқ таълими бўлими мудири Ў. Истамов иштирок этишди.\nСаммит сўнггида фаол иштирокчи қизлар махсус дипломлар билан тақдирланишди.


Америкалик олимлар коронавирусни нейтралловчи дори воситасини аниқлади - Zamin.uz\n17:21 / 15.09.2020\nПитцбург университети олимлари SARS-CoV-2 коронавирусини жуда кам миқдорда ҳам тўлиқ нейтраллашга қодир оқсилни аниқлади. Тегишли тадқиқот натижалари Cell илмий журналида эълон қилинган.\nГап COVID-19’га қарши яратилаётган Аb8 дори воситасидаги тўлиқ ўлчамли антитаналардан ўн баробар кичкина оқсил бирикмаси ҳақида кетмоқда.\nМазкур дори воситаси коронавируснинг S-оқсиллари билан алоқага киришишга қодир 100 миллиард потенциал молекулаларни тезкор таҳлил қилиш усули ёрдамида аниқланган. Патоген организмга айнан ушбу воситалар орқали кира олади. Иммуноглобулин билан бириккан оқсил Аb8 дори воситасини ҳосил қилади.\nТадқиқотда таъкидланишича, ушбу дори воситаси сичқонлар ва оғмахонларни даволашда юқори самарадорлик кўрсатган.\nМутахассислар аниқланган восита вирусни нейтраллашда фойда берадиган тўқималар билан диффузияга киришиш хусусиятига эга. Шу билан бирга, молекулалар инсон ҳужайралари билан боғланмайди, бу эса иккиламчи салбий таъсирларни камайтиради.\nЭслатиб ўтамиз, август охирларида Россия ва Қозоғистон ўртасида «Спутник V» вакцинасини етказиб бериш тўғрисида битим имзолангани, Россияда грипп ва коронавирусга қарши ягона вакцина яратилаётгани, «Роспотребнадзор»нинг «Вектор» давлат илмий маркази томонидан ишлаб чиқилган коронавирус инфекциясига қарши иккинчи вакцинанинг клиник синовлари иккинчи босқичи якунига етказилиши билан гувоҳномага эга бўлиши мумкинлиги ҳақида хабарлар берилганди. Бир неча кун олди Британия—Швециянинг AstraZeneca компанияси томонидан яратилган коронавирусга қарши вакцина синовлари беморларнинг бирида иккиламчи таъсир пайдо бўлгани сабаб тўхтатилган эди. “Замин” янгиликларини “Инстаграм”да кузатиб боринг


Ўзбекистон ва Қозоғистон 62 млн долларлик шартномаларни имзолади – Газета.uz\nЎзбекистон ва Қозоғистон 62 млн долларлик шартномаларни имзолади\nЧимкентда қозоқ-ўзбек бизнес-форуми ва «Ўзбекистон-Қозоғистон» ишбилармонлик кенгашининг биринчи йиғилиши бўлиб ўтди.\n24 май 2018, 23:33 Иқтисодиёт\n22 май куни Чимкентда бўлиб ўтган қозоқ-ўзбек бизнес-форумида 62 млн долларлик 7 та ҳужжат имзоланди. Бу ҳақда Савдо-саноат палатаси матбуот хизмати хабар қилди.\nСешанба куни «Ўзбекистон-Қозоғистон» ишбилармонлик кенгашининг биринчи йиғилиши ҳамда кооперацион биржа ҳам ўтказилди. Уларда икки давлатнинг савдо-иқтисодий ривожланиш, инвестицион ҳамкорлик ва туризмга масъул вазирлик ва маҳкамалари вакиллари иштирок этди.


“Ўзбекнефтгаз”: Газ-кимё соҳасида дунёнинг номдор компаниялари билан ҳамкорлик алоқалари йўлга қўйилмоқда — Teletype\n“Ўзбекнефтгаз”: Газ-кимё соҳасида дунёнинг номдор компаниялари билан ҳамкорлик алоқалари йўлга қўйилмоқда\n“Ўзбекнефтгаз” АЖ Бошқаруви раиси Меҳриддин Абдуллаев топшириғи билан газ-кимё соҳасида 2020–2025 йиллар учун истиқболли лойиҳалар белгиланган бўлиб, уларни амалга ошириш бўйича дунёнинг номдор компаниялари билан ҳамкорликда ишлар олиб борилмоқда.\nЖумладан, Буюк Британиянинг “Vostock Capital UK” компанияси томонидан янги лойиҳаларни амалга оширишда чет эл компаниялари тажрибаси ва таклифларини ўрганиш мақсадида видеоанжуман ташкил этилди.\n“Vostock Capital UK” ташаббуси билан Германиянинг “BORSIG GmbH” ва Италиянинг “OFFICINE LUIGI RESTA” компаниялари билан видеоанжуман ўтказилди.\n“BORSIG GmbH” компанияси томонидан нефть-газ-кимё саноатида кенг қўлланиладиган юқори босимда ишловчи сиғимлар, иссиқлик алмаштиргичлар, компрессорлар ва мембрана технологиялари бўйича янги инновацион ечимлар таклиф этилди.\nШуни таъкидлаб ўтиш керакки, “BORSIG GmbH” компанияси томонидан эксклюзив Германия давлатида ишлаб чиқарилган деталлардан таркиб топган юқори сифатли ва мустаҳкам маҳсулотлар ишлаб чиқарилади.\n“OFFICINE LUIGI RESTA” компанияси “Ўзбекнефтгаз” АЖда амалга оширилаётган ва истиқболли лойиҳаларда иштирок этиш мақсадида ўзининг кенг ассортиментдаги нефть ва газ саноати ишлаб чиқариш қурилма ва жиҳозларини таклиф этди.\nМузокаралар давомида “Ўзбекнефтгаз” АЖ томонидан амалга оширилаётган лойиҳалар бўйича маълумотлар берилди.\n“BORSIG GmbH” ва “OFFICINE LUIGI RESTA” компаниялари вакиллари технология лицензиарлари билан ҳамкорликда ишлаши ва ҳар бир физик, кимёвий, физик-кимёвий жараёнлар эътиборга олинган ҳолда, қурилма ва жиҳозлар ишлаб чиқарилиши йўлга қўйилганлиги таъкидлаб ўтилди. Суҳбат доирасида компаниялар соҳа йўналиши бўйича керакли маълумотлар билан фикр алмашдилар.\nТақдим этилган маълумотлар асосида “Ўзбекнефтгаз” АЖ томонидан компанияларнинг таклифи ўрганиб чиқилиб, тегишли йўналишлар бўйича ҳамкорликни йўлга қўйиш ва лойиҳаларга жалб қилиш имкониятларини ўрганиб чиқишга келишиб олинди.\nMarch 3, 2021, 07:30


Саҳифа 4 дан 205\nХозирги кунда кўп аёл- қизлар лабларини укол ёрдамида (ботекс) шишириб олишяпти. Шариатимизда бунинг ҳукми қандай?\nАссалому алайкум! Оиласи ва фарзандлари тарбиясига салбий таъсир қиладиган қариндошлар билан борди-келди ва муомалани камайтиришда гуноҳ йўқми?\n18 март 2018, 15:54\nАссалому алайкум! Ўғлим таҳорат олишни, намоз ўқишни опаларига ўргатганимда ўрганиб олган эди. Ўзига ўргатишни бошласам негадир ҳоҳламагандай туюларди. 11 ёшга кирди. Энди қаттиқ туриб ўргатишим керак деб ҳар тонг бир, бир ярим соат дарс ўтишни бошладим. Тонг саҳарда уйғотмасам кундузи деярли уйда ...\n10 фе 2018, 14:55\nМавзу: Таҳоратни бузадими?\nАссалому алайкум! Бола келадиган йўлдан ҳам баъзи касалликлар туфайли ел келар экан. Бу ҳам таҳоратни бузадими?\nМавзу: Нусха кўчириш одоби\nЖавоб: Нусха кўчириш одоби\nСаволингиз қайси мавзуга тааллуқли бўлса ўша бўлимга кирасиз. Масалан Динда саволим бор бўлимига кирсангиз юқори қисмнинг чап тарафида ЯНГИ САВОЛ БЕРИШ деган ёзув бор. Шуни устига боссангиз савол ёллаш саҳифаси очилади.\nМавзу: Қандай қилиб болани исломий тарбиялаш мумкин?\nАссалому алайкум. Устозлар, менинг 4 та ўғлим бор. Каттаси ўн ёш, энг кичиги эса икки ярим ёш. Уларни исломий тарбиялашнинг осонроқ йўллари борми? Ўғил болаларнинг тарбияси оғирроқ экан, асабларим тамом бўляпти. Ҳозирданоқ гапимга киргизиш қийин бўляпти. Доим қўлимда урадиган бирон нарса бўлади. Ка...\nАссалому алайкум! Мeн 31 ёшдаман, бувимнинг айтишларича туғилганимдан бошлаб онам томонидан жуда кўп калтакланган эканман. Кeйин бувим тарбияларига олган эканлар. Дадам 4 ёшимда оламдан ўтган. Бувимнинг уйида ҳам 4 йил яхши яшадим, кeйин турмушга чиққунимга қадар келинойим, амакимларнинг турткиси о...\nАссалому алайкум! Ота турмушка узатаёткан қизини арзимас бахоналар билан «ҳароми, ифлос» дeя хўрлаши тўғрими? Ота қизининг юзига пиёла улоқтирса, қиз жаҳл устида эшикни ёпиб кeтса ва ота фарзандига «Қизим бўлганингдан афсусланаман, кeчдим» дeйишига арзигулик сабабми? Турмушка чиқаёткан қиз шу қисқа...\nАссалому алайкум!Аллоҳ рози бўлсин сизлардан, жавоблар учун раҳмат, берилган жавоблардан ўзимга фарзанд тарбияси борасида тажриба орттиряпман. Саволим шундаки, ўғлим ҳар доим менга кўчада, телевизорда нимани кўрса олиб беринг деяверади. «Ўғлим, Ҳудо хоҳласа, сен сабр қил, Аллоҳдан сўра, сенга етказ...\nМавзу: Болаларни тeнгқурлари билан ўйнашидаги муаммолар\nАссалому алайкум! Жияним 1-синфни тугатаётган қиз. Унда нeврологик касаллик (айнан бош мийяда) борлиги сабабли озгина ортда қолиши (иш қилишда, ўзини тутишида ва ўқишида) кузатилади. Доимо нeвропатолог ва психонeвролог шифокорлар назоратида туради ва мунтазам равишда даволанади. Док...


АҚШ Давлат котиби Ироқдаги бўҳронни муҳокама қилгани Бағдодга борди\nАҚШ Давлат котиби Жон Керри Бағдодга сафар қилмоқда. Керри Ироқ етакчилари билан сунний жангарилар хуружи боис юзага келган бўҳронни ҳал этиш йўлларини муҳокама қилмоқда.\nИроқ ва Шом Ислом давлати гуруҳи икки ҳафта ичида мамлакатнинг катта ҳудудларини эгаллаб олди.\nКеррининг Ироқ етакчиларини ҳукуматда барча фирқаларга жой беришга чақириши кутилмоқда. Лекин Вашингтон расмийларига кўра, АҚШ дипломатининг бош вазир Нури ал-Маликийни истеъфога кетишга чақириш нияти йўқ.\n22 июнь куни Қоҳирага қилган сафари чоғида Керри Қўшма Штатлар Ироқ халқи барча ироқликларни тамсил этувчи ҳукуматни танлашини истайди, дея таъкидлади. Ироқ ҳукумати мамлакатда кўпчиликни ташкил қилувчи шиа мазҳаби вакиллари томонидан назорат қилинади ва сунний мусулмонлар ўзларини яккалаб қўйилган, деб ҳисоблайди.


Туркманбоши олтинчи "Олтин ой"дан воз кечди. Ҳозирча...\nКуни кеча Туркманистоннинг олий вакиллик органи -Халқ маслаҳати Сапармурод Ниёзовга "Олтин ой"медалининг олтинчисини беришга қарор қилди. Бироқ жаноб президент фавқулодда камтарлик намунасини кўрсатиб, навбатдаги медалдан, яъни қаҳрамонликнинг олтинчисидан воз кечди.\n"Олтин ой" медали "Туркманистон Қаҳрамони" унвонига сазовор бўлган кишиларга берилади. Демак, Туркманбоши Туркманистоннинг беш марта қаҳрамони.\n"Туркманистон Қаҳрамони" унвони ва унинг лауреатлари тўғрисида икки оғиз маълумот. Бу унвон 1992 йили таъсис этилган. Унвоннинг биринчи лауреати - Сапармурод Туркманбоши. Унвон таъсис этилганидан буён ўтган 12 йил давомида президент Ниёзов яна тўрт марта, ҳаммаси бўлиб эса, 5 марта қаҳрамон бўлди.\nМамлакат бўйлаб 20 киши бу юксак унвонга сазовор бўлган. Туркманбошининг марҳум отаси Отамурод ҳамда марҳум онаси Қурбонсултонлар ҳам Туркманистон Қаҳрамонлари.\nЯкунига етган ҳафта охирида иш бошлаган Халқ масалаҳати мажлиси давомли ва гулдурос қарсаклар остида Туркманбошига олтинчи марта "Туркманистон Қаҳрамони" унвони бериш тўғрисида қарор қабул қилди.\nТурманистон президенти маслаҳат делегатларига чуқур ва самимий миннатдорчилик билдирди.\nМамлакат президентининг сиёсий жиҳатдан барқарор ва иқтисодий жиҳатдан мустақил давлат қуриш йўлидаги хизматларига юксак баҳо бераётганингиз учун миннатдорман, деган фикрни билдирди Туркманбоши. Бироқ у халқ вакиллари таклифини рад этди. Бу йилча, сабр қилинглар, балки келаси йили бу масалага қайтарсизлар, деди.\nХалқ маслаҳатининг навбатдаги сессиясида яна бир муҳим масала муҳокама қилинди.\nТуркманбоши 2008- 2009 йилларга бориб президентлик сайлови ўтказишни таклиф қилди:\n"Халқимиз айтган, бир одамнинг, икки одамнинг чанги чиқмас. Ўғлонлар ўсиб келаяпти. Қарши бўлмасангиз, 8-йилдами, 9-йилдами президентлик сайловини ўтказайлик,"- деди Президент.\nБу гапдан сўнг залда ўтирганлар бирдан норозилик билдира бошлади. Шунда президент\n"Ҳа, йўқ. Бошқа ўғлонлар ҳам етишиб келаяпти. Мен ҳадемай 70га кириб қоламан. Мени энди қўйиб юборинглар,"- деди.\nБироқ афтидан Туркманистон президенти мамлакатдаги вазиятни тўла назорат қилолмаётганга ўхшайди. Президентдан сўнг Халқ маслаҳати минбарига кўтарилган нотиқларнинг барчаси сайлов масаласида президент позициясига мутлақо тескари фикрни билдирди. Аҳвол шу даражага етдики, четдан кузатиб турган киши Туркманистон Халқ маслаҳатига нуқул мухолифатчилар йиғилган эканда, деган фикрга бориб қолиши мумкин эди.\nМана баъзи нотиқларнинг чиқишларидан парчалар:\n"Буюк сардоримиз таклифига ҳаммамиз бир овоздан йўқ, деб қарсак чалайлик. Бу таклифга биз рози эмасмиз. Буюк Сардор, Сизни бизга Аллоҳнинг Ўзи берган. Шунинг учун умрбод раҳбаримиз бўлинг".\nЯна бир нотиқ бундай деди:\n"Президентлик сайлови тўғрисида гап бўлиши мумкинмас. Буюк Сардоримизни, меҳрибон отамиз, меҳрибон президентимизни бир умрга сайлаганмиз. Шунинг учун бу ҳақда гап бўлиши мумкин эмас".


Катталар ва болалар\nМаратнинг ёши 13да. Онаси – шифокор, дадаси – полиция ходими. Бугун дам олиш куни, улар зиёфатга боришади. Демак, ойиси кўк, ялтироқ безаклар бор кўйлагини, кўк туфли ва яшил тўғноғичини тақади. Бир пайт ойиси «тўғнағич қани?» деб қолди. Уйни остин-устин қилиб излашди, лекин тўғноғич топилмади.\n– Кимлар билан дарс қилгандинг, ярамас! – ғазабланди дадаси. – Ҳаммасини участкага чақиртириб, сўроқ қилиш керакка ўхшайди.\n– Аҳмоқ бола, кимларни уйга олиб кирган эдинг? – сўради ойиси. Марат кимлар билан дарс тайёрлаганини айтди.\nЭшик тарақлаб ёпилди, бу сафар ойиси меҳмондорчиликка тўғноғичсиз кетди.\nҚишнинг ўртасида Марат шамоллаб, узоқ ётиб қолди. Уни кўргани синфдошлари келишди. У хижолатда қолди, болалардан узр сўраб, дарров хайрлашди.\nМарат ўртоқларини яхши кўрарди. Ҳатто катта бўлганда ҳарбий билим юртига бирга боришга қарор қилишган эди. Лекин ота-онасининг уларни ўғирликда айблагани болага оғир ботди.\nБаҳор ҳам келди. Бугун ота-онаси яна зиёфатга боришади. Ёмғир ёғиб тургани учун ойиси кўк кўйлаги устидан қора чарм курткасини кийди. Чўнтагига қўл солган эди, қишда йўқолган тўғноғичи чиқди. Марат хурсанд бўлишни ҳам, хафа бўлишни ҳам билмай, қотиб қолди. Ота-онаси эса уни унутиб, эшикни тарақлатиб ёпиб, зиёфатга кетишди.\nКатталар болалардан узр сўрамайдилар...\nАвазхон АБДУФАТТОҲ ўғли., 2018-01-30, 10:11 168


Оталик масъулиятини унутиб жиноий жавобгарликка тортилди | insonvaqonun.uz\nБош саҳифа/Олам ва одам/Оталик масъулиятини унутиб жиноий жавобгарликка тортилди\nОталик масъулиятини унутиб жиноий жавобгарликка тортилди\nОҚШОМ маҳали уйга қайтган Усмонга хотини Адиба (мақоладаги исм-шарифлар ўзгартирилган) пешвоз чиқди:\n— Мажбурий ижро бюросидан огоҳлантириш хати ташлаб кетишди!\nБу хабардан Усмоннинг таби тирриқ бўлди.\n— Оббо, янами?!\nАдиба эрига ортиқ сўз қотмади. Юзини тунд қилиб, рўзғор ишларига унаб кетди...\nУсмон билан Насиба илиқ ҳис-туйғулар билан янги ҳаёт бошлашди...\nОрада фарзандли бўлишди. Тўнғичининг тўнини қиммат бичиб, исмини Лочин қўйди. Ўткир бўлсин, мард бўлсин, дедилар. Нетонгки, турмушнинг мушти оғир тушди. Усмон билан Насибанинг ўрталарида тез-тез жанжал чиқадиган бўлиб қолди. Бундай келишмовчиликлар сабаб Насиба Лочинбекни опичиб, ҳатто уйидаги буюмларини-да йиғиштириб, отасиникига кетиб қоладиган одат чиқарди. Оилавий аҳволнинг издан чиқишига сабаб, Усмон бор-йўғини кунора кўчага совуриб, еб-ичиб юборар, оиласининг моддий аҳволини яхшилашни ўйлаб ҳам кўрмасди. Эрининг бундай чиркин қилиқлари Насибанинг ҳам жонига теккан бўлса, не ажаб?! Аввалбошда, Усмон ҳар сафар Насибани турли важ-карсонлар, ваъдалар билан отасиникидан олиб келиб турар, кейин яна бўлмағур ҳаракатлар билан хотинининг уйдан кетиб қолишига сабабчи бўларди. Шундай кунларнинг бирида Усмон билан Насибанинг орасидан ҳақиқатда оғир жанжал чиқди. Насиба отасиникига кетиб қолди. Усмон қайтиб унинг изидан бормади...\nЁлғизликдан Усмон-да “зерикди”, шекилли, Насибани қўйиб, Санобар исмли бошқа жувонни шаръий никоҳлаб олди. Бир йил ўтиб, Усмоннинг шаръий жуфти Санобар қиз фарзанд кўрди. Қарангки, айб Усмоннинг ўзидан чиқди. Қурғур Санобарни ёлғизлатиб, ора-сира биринчи хотини Насибанинг ёнига кетиб қоладиган бўлди. Усмон бунинг ортида қандай ҳийла қилдики, ишқилиб, Санобар тушган уйга Насиба ўғли Лочинбек билан келиб ўтириб олди. Бундай номақбулчиликларга чидаб тура олмаган Санобар ҳали қирқи чиқмаган қизини олиб отасиникига кетганича қайтиб келмади. Усмон ҳам уни ақалли бир бор йўқлаб бормади...\nУсмон қайтадан биринчи хотини Насиба билан яшай бошлади. Иккинчи марта фарзандли бўлдилар. Афтидан, Насиба эрининг хом-хаёлларига ортиқ ишониб қўйганмикин, “тили куйди”. Усмон эски бадкирдорликларини қўймади. Бор-йўғини кўча-кўйга совуриб, уйга маст-аласт кириб келар Насибани дўппосларди.\nБир кун инсофга келиб қолар, деб Насиба ҳар сафар ўзига таскин берарди. Шундай қилиб, у яна узоқ йиллар давомида Усмоннинг бемаъни қилиқларига кўз юмиб келди. Учинчи фарзандини дунёга келтирди...\nБўлмади... Оилавий турмушдаги нотинчликнинг охири кўринмади. Бир хил мулоҳазалар ортида Насиба уч нафар фарзандини олиб отасиникига кетганича, Усмоннинг остонасига қайтиб қадам босмади...\nКунларнинг бирида Усмонга суддан хат келди. Насиба билан Санобар фарзандларининг моддий таъминоти юзасидан Усмондан алимент пули ундириб беришини сўраб судга мурожаат қилганди. Бу пайтда Усмон Адиба исмли учинчи хотинига уйланиб улгурган эди. Суддан келган мурожаатга Усмон бот-бот оилавий шароитининг оғирлигини баҳона қилиб, белгиланган маблағларни бўлиб-бўлиб тўлаб беришини айтиб, жорий алимент пулларидан бўйин товлаб юрди. Вақт илдамлади. Мажбурият юки ошди. Усмон биринчи турмуши Насиба фойдасига 6.592.838 сўм, иккинчи турмуши Санобар фойдасига 1.081.258 сўм миқдорида алимент пулидан бўйин товлаганлиги сабабли суд томонидан айбдор, деб топилиб, Жиноят кодексининг 122-моддаси, 1-қисми билан олти ой муддатга юқоридаги алимент маблағларини ундирилиши билан озодликдан маҳрум этиш жазоси тайинланди.\nМажбурий ижро бюроси Тошкент вилоят бошқармаси катта инспектори\n517\tЧоп этиш PDF


22:45 / 02.05.2017\nПрезидент Шавкат Мирзиёев «Ўзбекистон Республикасининг Архитектура ва қурилиш давлат қўмитаси фаолиятини тубдан такомиллаштириш чора-тадбирлари тўғрисида»ги фармонни имзолади. Бу ҳақида Ўзбекистон Республикаси Президентининг матбуот хизматида хабар берилди.\nМазкур ҳужжат архитектура ва шаҳарсозлик соҳасини ривожлантириш, шаҳар ва аҳоли пунктлари бош режаларининг ишланмалари ва уларни амалга оширишни яхшилаш, давлат органлари ва хўжалик бошқармалари масъулиятини ошириш мақсадларида қабул қилинди.\nФармонда Ўзбекистон Республикасининг Архитектура ва қурилиш Давлат қўмитаси фаолиятининг асосий вазифа ҳамда йўналишлари белгилаб берилди.\nФармонга мувофиқ, Архитектура ва қурилиш Давлат қўмитаси тузилмасида лойиҳалаштириш, инновацион лойиҳавий қарорлар, технологиялар ва қурилиш материалларини жорий қилиш бўйича Техник мувофиқлаштириш бошқармаси яратилди.\nАрхитектура ва қурилиш Давлат қўмитасининг Лойиҳалаштириш ва қурилиш-монтаж ишлари сифати устидан давлат назорат бош бошқармаси Ўзбекистон Республикаси Архитектура ва қурилиш Давлат қўмитаси қошидаги Архитектура-қурилиш назорати Давлат инспекциясига айлантирилди.\nҚорақалпоғистон Архитектура ва давлат қурилиш қўмитаси, вилоятлар ҳамда Тошкент шаҳрининг Архитектура ва қурилиш бош бошқармалари қошида давлат унитар корхоналари шаклидаги Архитектура-режалаштириш бюролари ташкил қилинади.\nЎзбекистон Республикаси Вазирлар Маҳкамаси қошидаги Республика Архитектура-шаҳарсозлик кенгашининг янгиланган таркиби тасдиқланди.


Шавкат Мирзиёев ОКМКда қурилиш ишлари билан танишди\nПрезидент назорати: Шавкат Мирзиёев ОКМКга ташриф буюрди\nШавкат Мирзиёев Олмалиқ кон-металлургия комбинатида олиб борилаётган қурилиш ишлари билан танишди.\nТОШКЕНТ, 22 дек - Sputnik. Шавкат Мирзиёев 22 декабрь куни Тошкент вилоятига Олмалиқ ташриф буюриб, у ерда Олмалиқ кон-металлургия комбинатида олиб борилаётган қурилиш ишлари билан танишди.ОКМКда олиб борилаётган ишлар ҳақида президентга батафсил маълумот берилди. Унда айтилишига кўра, 2017 йилда бу ерда йилига 3 млн. м3 кон шлари бажарилган бўлса, бугунги кунда йилига - 40 млн. м3ни ташкил қилмоқда. Бундай ўсишга сабаб - 500дан ортиқ замонавий техникалар олиб келиши бўлган. Шавкат Мирзиёев айтишига кўра, ушбу кон бошқа конларни ривожлантиришга хизмат қилишини маълум айтиб ўтди. Маълумот учун, ОКМК - Ўзбекистоннинг энг йирик корхоналаридан биридир. Унинг ЯИМда - 7%, экспортда - 15 %ни ташкил қилади. Кон ҳудуди 11 минг гектар, йилига 65 миллион тонна маъдан қазиб олиш қувватига эга. Бу конда олтин, мис, кумуш, молибден, селен каби 13 турдаги қимматли ва нодир металлар бор. Уларни қайта ишлаш учун Олмалиқ кон-металлургия комбинатида 3-мис бойитиш фабрикаси қурилмоқда.Лойиҳа доирасида, шунингдек, оҳак заводи, 650 мегаваттли электр тармоғи ва бошқа инфратузилма объектлари барпо этилади. Жами 6 минг киши иш билан таъминланади.Айтиш жоизки, 3-мис бойитиш фабрикаси қурилиши - Россия билан ҳамкорлик асосида амалга оширилади. Хусусан, Россиянинг "Уралмашзавод" корхонасидан умумий қиймати 1 миллиард долларга тенг бўлган аспоб-ускуналар сотиб олиш режалаштирилган.\nшавкат мирзиёев, россия, олмалиқ мис бойитиш фабрикаси\n17:32 22.12.2021 (янгиланди: 17:33 22.12.2021)\nШавкат Мирзиёев Олмалиқ кон-металлургия комбинатида олиб борилаётган қурилиш ишлари билан шахсан танишди.\nТОШКЕНТ, 22 дек - Sputnik. Шавкат Мирзиёев 22 декабрь куни Тошкент вилоятига Олмалиқ ташриф буюриб, у ерда Олмалиқ кон-металлургия комбинатида олиб борилаётган қурилиш ишлари билан танишди.\nОКМКда олиб борилаётган ишлар ҳақида президентга батафсил маълумот берилди. Унда айтилишига кўра, 2017 йилда бу ерда йилига 3 млн. м3 кон шлари бажарилган бўлса, бугунги кунда йилига - 40 млн. м3ни ташкил қилмоқда. Бундай ўсишга сабаб - 500дан ортиқ замонавий техникалар олиб келиши бўлган.\nШавкат Мирзиёев айтишига кўра, ушбу кон бошқа конларни ривожлантиришга хизмат қилишини маълум айтиб ўтди.\n"Бу кон - катализатор. Уни самарали ўзлаштириш билан бирга кичик конлар бўйича ҳам янги йўналиш қилиш керак. Бу ҳам қўшимча иш ўринлари, катта экспорт дегани", - деди президент.\nМаълумот учун, ОКМК - Ўзбекистоннинг энг йирик корхоналаридан биридир. Унинг ЯИМда - 7%, экспортда - 15 %ни ташкил қилади. Кон ҳудуди 11 минг гектар, йилига 65 миллион тонна маъдан қазиб олиш қувватига эга. Бу конда олтин, мис, кумуш, молибден, селен каби 13 турдаги қимматли ва нодир металлар бор. Уларни қайта ишлаш учун Олмалиқ кон-металлургия комбинатида 3-мис бойитиш фабрикаси қурилмоқда.\nАйтиш жоизки, 3-мис бойитиш фабрикаси қурилиши - Россия билан ҳамкорлик асосида амалга оширилади. Хусусан, Россиянинг "Уралмашзавод" корхонасидан умумий қиймати 1 миллиард долларга тенг бўлган аспоб-ускуналар сотиб олиш режалаштирилган.


Қирғизистон чет эл фуқаролари учун чегараларни очмоқчи | Qalampir.uz\nҚирғизистон чет эл фуқаролари учун чегараларни очмоқчи\nОлам\t20 Август 2020 17:00 3663\nҚирғизистонда чет эл фуқароларини қабул қилишни босқичма-босқич қайта тиклаш тўғрисида Ҳукумат қарори қабул қилинди. Айрим тоифадаги чет элликлар ва фуқаролиги бўлмаган шахслар учун Қирғизистонга кириш ҳозирдан соддалаштирилди. Бу ҳақда Sputnik Қирғизистон хабар бермоқда.\n• хорижий давлатлар фуқаролари ва Қирғизистон Республикаси университетларида таҳсил олаётган фуқаролиги бўлмаган шахслар (ўқиш жойидан маълумотнома асосида);\n• Қирғизистон Республикасида доимий яшаш ҳуқуқига эга бўлган хорижий давлатлар фуқаролари ва фуқаролиги бўлмаган шахслар;\n• Қирғизистон Республикаси ҳудудидаги тиббий муассасаларга даволаниш учун йўл олган хорижий давлатларнинг фуқаролари ва фуқаролиги бўлмаган шахслар (ҳужжат билан тасдиқланган ҳолда);\n• яқин қариндошларнинг дафн маросимига борадиган хорижий давлатларнинг фуқаролари ва фуқаролиги бўлмаган шахслар (яқин қариндошлик алоқалари ва ўлим фактлари ҳужжатли равишда тасдиқланиши шарт).\n"Бундан ташқари, коронавирус тарқалиши билан боғлиқ оқибатларни минималлаштиришга қаратилган иқтисодий чора-тадбирларни амалга ошириш доирасида хорижий давлатлар фуқароларини ўтказишни босқичма-босқич тиклаш тўғрисида қарор қабул қилинди", дейилади хабарда.\nРўйхатга киритилган чет элликлар қонун ҳужжатларида белгиланган тартибда Қирғизистон чегарасини кесиб ўтишлари мумкин.\n24 Январь 21:32 45753\n23 Январь 11:45 42034\n24 Январь 13:55 35200\n25 Январь 09:19 34908\n24 Январь 14:11 30585


Аҳмад Аъзам - Аҳмад Аъзам\nЭлектрон шаклини бепулга юклаб олинг\nШоир Рауф Парфи тирик бўлганида 70 ëшга кирар эди. Шу муносабат билан шоирнинг яқинлари, дўстлари, шогирдлари “Қурултой” эшиттиришида уни яна бир бор хотирлашди. "Қурултой" дастурида иштирок этган шоирнинг дўсти¸ мунаққид ва…\n- Халқимизнинг бардоши чўнг, чуқур. Халқимизнинг бошидан кўп нималар ўтган, жуда катта адолатсизликларни кўрган, адолатсизликларга бардош берган халқ. Бундан ўзим учун чиқарган хулосам – одамлар ўша Шўро замонидаги қатағонлар пайти…\n«Аҳмад Аъзам сўзнинг қадрига етган инсон эди» (Мурод Муҳаммад Дўст)\nТаниқли адиб ва мунаққид Аҳмад Аъзам 64 ёшида оламдан ўтган. Унинг сўнгги йилларда буйрак етишмовчилиги билан оғригани айтилади.Марҳум бугун Тошкентдаги "Камолон" қабристонига дафн этилган. Аҳмад Аъзам мунаққид ва ёзувчи бўлиш…\nОдил Икром Бугунги тонг одатдаги тонглардай хайрли эмасди. Бугунги тонг “оппоқ қордан кафан кийган”, оппоқ сочлар каби оқарган тонг эди… Ўлим яна бир қадрдонимиз, Аҳмад Аъзамни оиласи, дўстлари бағридан юлиб,…


Мастлик мудҳиш фожиаларга сабаб бўляпти — Ishonch Gazetasi\n«Тўйдан қайтаётгандим, озроқ ичгандим. Тўғри, уриб юбордим шу болани, энди шунга шунчами? Нима қиласизлар мени, икки-уч йил қамалсам қамаларман, кейин чиқиб келаман-да…»\nИжтимоий тармоқларда маст ҳолда автомобиль бошқариб, йўл-транспорт ҳодисаси содир этган ва 15 ёшли ўсмирнинг умрига завол бўлган ҳайдовчининг ана шу сўзларини эшитган борки, бу инсоннинг қилмишига пушаймон бўлиш ўрнига қаҳрамонлик кўрсатгандек баралла гапираётганига ҳайрон қолди. «Икки-уч йил қамалсам қамаларман, кейин чиқиб келаман-да», деяётган бу одам ана шу жувонмарг бўлган бола ўрнига ўз ўғли ё қизини қўйиб кўрсин-чи?..\nҲа, ота-она учун бу фоний дунёда фарзанд доғидан-да оғирроқ ғам-андуҳ бўлмаса керак. Бу фалокат туфайли яккаю ягона ўғлини не-не орзу-умидлар билан улғайтираётган, унинг кун сайин ўсаётган бўй-бастига қараб бахт таъмини туяётган ота-она бошига осмонлар қулаб тушди гўё. Ҳаётдан тўймаган бир навниҳолнинг кўзлари очиқ кетди…\nМаълумотларга кўра, Навоий вилоятида жорий йилнинг саккиз ойи давомида йўл-транспорт ҳодисалари оқибатида 22 нафар вояга етмаган тан жароҳати олган. Афсуски, уларнинг 9 нафари вафот этган. Ҳалок бўлганларнинг ҳаммаси мактаб ёшидаги болалардир.\n— Болаларнинг ҳалокат қурбонига айланишига катталар сабабчи бўлаётгани ачинарлидир, — дейди Навоий вилояти ИИБ ЙҲХБ матбуот хизмати раҳбари Фаррух Якубов. — Маст ҳолда транспорт бошқариш қатъи тақиқланган. Бунинг учун қонунчиликда жазо чоралари белгиланган. Шунга қарамай, спиртли ичимлик истеъмол қилган ҳолда транспорт бошқарувчилар сони камаймаяпти. Олти ҳолатда айнан маст ҳайдовчи содир этган автоҳалокат туфайли мактаб ёшидаги болалар ҳаётдан кўз юмган. Яна бир ачинарли жиҳати, йўл ҳаракати ҳодисалари сабабли вояга етмаганлар ўлими ўтган йилнинг шу даврига нисбатан 4 тага кўпайган.\nБолангизни назоратсиз қолдирманг!\nФаёзбек Зарафшон шаҳрида яшарди. Ўн ёшли бу болакайнинг ақл-заковатию фаҳм-фаросатига ҳамма ҳавас қиларди. 4-синфни аъло баҳоларга битирган Фаёзбек ёзги таътилни китоб ўқишу шахмат ўйнаш билан ўтказаётганди. Жонажон мактабини, устозлари ва синфдош дўстларини соғингани боис янги ўқув йилини сабрсизлик билан кутаётганди. Аммо…\n— Фаёзбекка 5-синфда ўқиш насиб этмади, — дея кўзига ёш олади онаси Нафосат Зиёева. — У мудҳиш автоҳалокат қурбони бўлди. Таътилда ўзимиз шаҳарда қолиб, дадасининг дўстлари билан Фаёзбек ва укасини қишлоққа жўнатгандик. Тайёр машина, эртага орқасидан етиб борамиз, деб ўйлабмиз. Ўзимиз билан олиб қолсак, шу фалокат бўлмасмиди? Бунинг учун бир умр ўзимни кечиролмайман. Балки Аллоҳнинг санаб берган куни, ўлчаб берган ризқи шудир, аммо боламни бировга бериб юбориб, унинг ўлимига сабабчи бўлдим…\nФаёзбекнинг фожиали тақдири билан боғлиқ автоҳалокат жорий йилнинг июль ойида, «Зарафшон — Конимех» йўлида, ҳайдовчининг тажрибасизлиги, тезликни оширгани боис бошқарувни йўқотиб, машинани йўл тўсиғига уриши натижасида содир бўлган. Фарзанд доғи ўртаётган ота-она бу фожиада ўзларини ҳам сабабчи деб билишмоқда, бироқ энди афсус-надоматдан наф йўқ. Навоий вилояти ИИБ ЙПХБ инспекторларининг таъкидлашича, болалар билан боғлиқ автоҳалокатларнинг 40 фоизи ота-оналар фарзандларини назоратсиз қолдириши оқибатида рўй бераётир.\nМаст ҳайдовчи автоҳалокат содир этиб, воқеа жойидан қочиб кетди\nЖорий йилнинг 31 август куни Кармана туманида яна бир мудҳиш автоҳалокат содир бўлди. «Навоий — Бухоро» йўналиши бўйлаб ҳаракатланаётган автоулов ҳайдовчиси маст ҳолда бошқарувни йўқотиб, машинани бетон тўсиққа урган. Натижада автоуловда йўловчи сифатида келаётган 29 ёшли Насиба Абдуллаева оғир тан жароҳати олган. Ширакайф ҳайдовчи эса унинг аҳволи оғирлигини била туриб, биринчи ёрдамни кўрсатмай, воқеа жойидан қочиб кетган. Оқибатда йўловчи шу ернинг ўзида ҳаётдан кўз юмган.\n— Насиба билан танишганимга бир йил бўлганди, ўша куни у билан бирга овқатланиб, озроқ спиртли ичимлик ичгандик, — дейди Кармана туманидаги «Каттамачит» маҳалласидан Жавоҳир Нишонов. — Насиба бир иш билан қишлоққа бориб-келишни илтимос қилди. Спиртли ичимлик истеъмол қилган бўлсам-да, уни хафа қилмаслик учун рулга ўтирдим. Тезликни оширганимни сезмай қолибман. Машина тўсиққа урилгач, Насибанинг қонга беланиб ётганини кўриб, қўрқиб кетдим. Шу боис унга биринчи ёрдам кўрсатмасдан, қочдим.\n«Бузоқнинг югургани сомонхонагача», ширакайф ҳайдовчи ҳам узоққа боролмади, орадан бир кун ўтиб у қўлга олинди. Энди қилмишидан пушаймонлигини айтиб, ҳуқуқ-тартибот идораси ходимларидан ўзига енгиллик қилишни сўраяпти. Аммо «Сўнгги пушаймон — ўзингга душман», деган нақл бежиз айтилмаган.\nЖазони кучайтириш керак… (ми?)\nРақамларга мурожаат қилсак, йил бошидан буён Навоий вилояти бўйича давлат йўл ҳаракати хавфсизлиги хизмати ходимлари томонидан 768та маст ҳолда транспорт воситасини бошқариш ҳолати аниқланган. Шундан 9 ҳолатда автоҳалокат келиб чиққан. Натижада 6 киши ҳаётдан кўз юмган, 7 нафар шахс жароҳат олган. Статистикадан англаш мумкинки, кунига камида уч-тўрт киши маст ҳолда автомобиль бошқармоқда. Нега? Бу одамлар маст ҳолда машина ҳайдаш фалокатга сабаб бўлишини ёки оғир қонунбузарлик эканини билишмайдими? Ё бўлмаса, қоидабузарлик учун белгиланган жазо чораларидан ҳайиқишмайдими? Қонунчиликка кўра, сархуш ҳолда транспорт воситасини бошқарган кишилар уч йилгача машина бошқариш ҳуқуқидан маҳрум қилинади ва маълум миқдорда жарима солинади. Агар озодликдан маҳрум қилиш ёки беш-ўн йилга транспорт воситасини бошқариш ҳуқуқидан айириш каби кескинроқ чоралар кўрилганда, кишилар сархуш ҳолда машинага ўтиришдан олдин бир оз сергак тортишармиди…\nАлбатта, бундай аянчли ҳолатларнинг олдини олиш мақсадида ЙҲХ хизмати ходимлари томонидан мунтазам тушунтириш, тарғибот-ташвиқот ишлари олиб борилмоқда. Шунга қарамай, бундай нохуш ҳолатларга бутунлай чек қўйиб бўлмаяпти. Ҳатто ҳайдовчилар ва уларнинг яқинлари томонидан ЙҲХ хизмати ходимларига зўравонлик қилиш, уларни ҳақоратлаш ҳолатлари ҳам учрамоқда.\nСархушликни қай бир донишманд ўз ихтиёри билан ақлдан озиш машқи, дея таърифлаганди. Афсуски, кимнингдир ўзи истаб, нафс йўлига кириб, ақлдан бегона бўлиши ўзгаларнинг, бегуноҳ бошқа инсонларнинг жабр чекиши, ўлимига сабаб бўлмоқда. Оқил ўзганинг, нодон эса ўзининг қилмишидан сабоқ олади, деганлари шу бўлса керак.\n(41-сон, 19 сентябрь 2019 йил)\nЭртанги кундан умидимиз катта\nИслом Каримов ҳақида партадош синфдоши ўз хотираларини сўзлаб берди


Ироӄ уруши бошланганининг 1 йиллиги: Дунё бўйлаб норозилик намойишлари бўлиб ўтди.\n26 феврал 2021, Тошкент вақти: 23:30\nФарангис Саид Бундан 1 йил олдин, 20 март куни АҚШ учӄичлари Ироӄ ҳудудини бомбардимон ӄила бошлаган эдилар. Ироӄ уруши бошланишининг 1 йиллиги муносабати билан шанба куни дунёнинг кўплаб мамлакатларида норозилик намойишлари ва аксил-уруш акциялари ўтказилди.\nБу ҳаӄда ҳамкасбим Фарангис Саид билан суҳбатлашамиз.\nС.У.: Авваламбор, бўлиб ўтаётган норозилик намойишлари ҳаӄида маълумот берсак.\nФ.С.: Урушга ӄарши намойишлар Европа, Осиё, Австралия ва Америкада бўлиб ўтмоӄда.\nХусусан, ҳукуматлари АҚШнинг Ироӄ уруши режасини ӄўллаб-ӄувватлаган давлатлар Испания, Италия, Британияда катта намойишлар бўлиб ўтди. Лондонда икки намойишчи норозилик тариӄасида Биг Бен минорасига чиӄди.\nЧехия пойтахти Прагада ҳам бугун норозилик акцияси бўлиб ўтди.\nАҚШда Нью-Йоркдан Сан-Францискогача, ҳаммаси бўлиб 200 шаҳардаги намойишлар ҳаӄида маълумотлар берилмоӄда.\nСан-Францискода намойишлар жума куни бошланиб кетган.\nС.У.: Уларда ӄанча одам иштирок этмоӄда?\nФ.С.: Масалан, Ироӄӄа 1000 аскарини юборган Японияда 30 минг одам намойишга чиӄди.\nОсиёнинг бошӄа мамлакатлари, жумладан Жанубий Корея, Таиланд ва Гонконгда, ҳамда Австралия ва Янги Зеландияда юз минглаб одам урушга ӄарши уюштирилган тадбирларда иштирок этди.\nСан-Францискода 600 киши кўчаларга чиӄӄани айтилмоӄда. Бу энг катта намойишлардан бири. Ӄолган йирик намойишлар АҚШнинг Нью-Йорк ва Чикаго шаҳарларида бўлиб ўтди.\nБу йилги намойишларда ӄатнашаётганлар сони ўтган йилга ӄараганда камроӄ, дейилмоӄда. Ўтган йили уруш бошланмай туриб, Нью-Йорк шаҳридаги Манҳэттэн даҳасининг ўзидагина 250 минг одам йиғилган эди.\nС.У.: Бир йил олдин намойишларга чиӄӄанлар урушни бошламасликни талаб ӄилган эдилар. Хўш, бугун улар нимани талаб ӄилишяпти?\nФ.С.: Улар Ироӄдаги АҚШ оккупациясига чек ӄўйишни талаб ӄилишмоӄда. Оӄ Уйнинг ташӄи сиёсатини империализм деб атаб, уни олиб бораётган Буш маъмуриятини ӄоралашмоӄда.\nЛондондаги намойишчилар “Уруш бўлмасин, ёлғон гапирилмасин”, деган шиор билан шаҳар кўчаларидан юриб ўтишди.\nЖанубий Корея пойтахти Сеулда намойишчилар мамлакат ҳарбийларининг Ироӄӄа юборилишига ӄаршилик билдирдилар.\nЯпониялик намойишчилар “Ироӄдаги ӄайта ӄуриш ишларига ажратилган маблағдан ноҳукумат ташкилотлари яхшироӄ фойдаланадилар. Пулни уларга беринг”, дея талаб ӄилдилар.\nС.У.: АҚШ расмийларининг бунга муносабати ӄандай бўлмоӄда?\nФ.С.: Жума куни Президент Жорж Буш Оӄ Уйда Ироӄ уруши бошланишининг 1 йиллиги муносабати билан нутӄ сўзлади. Ўз нутӄида Буш “аксил-террор урушига ӄўшилиш ҳар бир ҳукуматнинг мажбурияти”, деб таъкидлади. Айни ваӄтда у Ироӄда нафаӄат АҚШ, балки бошӄа давлатлар ҳарбийлари жойлаштирилганини таъкдлаб, бу АҚШ уруши эмас, халӄаро ҳамжамият уруши, деган мазмунда баёнот ӄилди.\nАйнив аӄтда яӄинда ҳокимияти ўзгарган Испанияда 60та сиёсий гуруҳ фуӄароларни шанба куни кўчаларга чиӄиб, АҚШ етакчилигидаги Ироӄ оккупациясига чек ӄўйишни талаб ӄилишга чаӄирди. Гуруҳлар орасида ўтган якшанба кунги сайловларда ғалаба ӄозонган Социалистлар партияси вакиллари ҳам бор. Улар бу билан янги Бош Вазир Хосе Луис Родригез Сапатеронинг Ироӄдан Испания ӄўшинларини олиб чиӄиш режасини ӄўллаб-ӄувватламоӄдалар.


Назарбоев Ўзбекистон ва Тожикистон иштирокида ЕОИИни кучайтиришни таклиф қилди | Qalampir.uz\nНазарбоев Ўзбекистон ва Тожикистон иштирокида ЕОИИни кучайтиришни таклиф қилди\nОлам\t20 Август 10:30 6068\nҚозоғистоннинг Биринчи Президенти Нурсултон Назарбоев Ўзбекистон, Тожикистон ва Туркманистонни Евроосиё иқтисодий иттифоқи (ЕОИИ)га таклиф қилди. Бу ҳақда у кеча, 19 август куни Россия Бош вазири Михаил Мишустин билан Нур-Султонда ўтказилган учрашувда айтиб ўтган.\n“Евроосиё иқтисодий иттифоқи аъзоларини кўпайтириш орқали кучайтирилиши керак. Ўзбекистон ва Тожикистон. Улар ЕОИИда бўлиши керак. Биз туркманлар билан ҳам ишлашимиз керак, мен буни доим айтганман”, деган Назарбоев.\nБундан ташқари, музокаралар чоғида Назарбоев Россия Бош вазирига ҳарбий-саноат мажмуасида қўшма корхоналар тузишни, шунингдек, Ғарб санкциялари шароитида Москва билан саноат ҳамкорлигини ривожлантиришни таклиф қилган.\nЕОИИ – Божхона иттифоқи ва Ягона иқтисодий макон негизида тузилган ва 2015 йил 1 январдан фаолият юритаётган халқаро иқтисодий интеграция бирлашмаси. Ҳозирда ЕОИИга Россия, Арманистон, Беларусь, Қозоғистон ва Қирғизистон аъзо.\nМаълумот ўрнида, Евроосиё тараққиёт банки таҳлилчилари Ўзбекистоннинг ЕОИИга қўшилиши мамлакатга 1 миллиард доллардан 1,5 миллиард долларгача инфратузилма сармоясини жалб қилиши мумкинлиги ҳақида хабар берган. Бу, шунингдек Республиканинг ЕОИИ мамлакатларига экспортига ҳам ижобий таъсир кўрсатиши айтилган. Ўтган йилда Ўзбекистоннинг ЕОИИ мамлакатларига экспорти 3 миллиард долларни ташкил этган.\nЎзбекистон 2020 йил декабрь ойидан бошлаб ЕОИИда кузатувчи давлат мақомини олган.\nАввалроқ, жорий йил 19-20 август кунлари Қирғизистоннинг Чўлпон-ота шаҳрида Евроосиё иқтисодий иттифоқининг (ЕОИИ) ҳукуматлараро кенгашининг навбатдаги саммити ўтказилиши ва унда Ўзбекистон Бош вазири Aбдулла Aрипов кузатувчи сифатида қатнашиши ҳақида хабар бергандик.\n20 Сентябрь 18:17 58975\n20 Сентябрь 13:55 46671\n22 Сентябрь 15:47 24841\n20 Сентябрь 22:27 23775\n21 Сентябрь 12:00 23521


Белорусь Президентлигига номзод Алесандр Лукашенконинг бир тийинга қиммат интервьюси ҳақида Абдураҳим Пўлатнинг фикрлари - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n13:09 - Белорусь Президентлигига номзод Алесандр Лукашенконинг бир тийинга қиммат интервьюси ҳақида Абдураҳим Пўлатнинг фикрлари\nКеча Белорусь Президентлигига номзод Александр Лукашенконинг бир тийинга қиммат 2,5 соатлик интервьюси эълон қилинди. Тўғри, интервью Украинада машҳур бўлиб кетган Дмитрий Гордон билан ўтказилган. Аммо, Александр Лукашенко ҳеч нарсага парво қилмасдан, Белорусда ўзидан яхшироқ президентликка номзод йўқлигини ҳеч қандай асоссиз такрорлаш билан овора бўлган. Бу суҳбатнинг тўла матни Kun.uz Интернет нашрида берилган.\nМен, дейди бу хусусда Ўзбекистондаги бирдан-бир, яъни ягона мухолифат партияси, яъни “Бирлик” Халқ Ҳаракати Партияси лидери Абдураҳим Пўлат “ўзимни ўзим мажбурлаб, бу суҳбатни тўла эшитдим. Ва, ҳайрон бўлиб қолдим. Чунки, Александр Лукашенко биронта пичоққа илинадиган гап айтолмасдан, ўзининг бир тийинга қиммат ишларини мақташ билан овора бўлган. Нимамиш, бу сайловларда ҳам ўзи ғалаба қозонармиш.”\nШу сабабли, Белоруснинг кейинги аҳволи билан танишишни истаганлар, бу суҳбатни тўла эшитишлари керак. У аввалги сайловлардан қатнашган ҲАҚИҚИЙ мухолифат лидерларини ҳеч нарса қилдирмасдан йўқ қилиб юборгани, ҳозирги мухолифтачилар ҳам айнан шундай бўлиши кутилаётганини такрорлаш билан банд бўлган. Гўёки, Белорусда МУТЛАҚО ЯНГИЧА сайловлар бўлармиш.\nАлександр Лукашенконинг бир тийинга қиммат Интервьюсини эшитиб кўринг. У мамлакат парламенти ва ҳукумати ҳақида, улар нима қилаётганлари ҳақида бир оғиз ҳам гапирмаган. Парламент ва ҳукумат раҳбарларини умуман тилга олмаган.\nДемак, БУ МАМЛАКАТДАГИ ҳақиқий аҳволни тушунишни истаганлар бу суҳбатни тўла эшитиб кўришлари ва керакли ХУЛОСАЛАР чиқаришлари керак, дейди Абдураҳим Пўлат. Ана ўшанда, бу сайловлар ҳам аввалгилари каби навбатдаги масхарабозлик эканлигини тушунасиз.\nУнинг масхарабозлик руҳидаги интервьюси YouTube каналида ҳам бор - https://www.youtube.com/watch?time_continue=20&v=R5UmsPFMUaw&feature=emb_logo


Президент Шавкат Мирзиёев 22 февраль куни Навоий вилоятида амалга ошириладиган инвестиция лойиҳалари тақдимоти билан танишди.\nНавоий вилояти – саноатлашган ҳудуд. Тоғ-кон, кимё, қурилиш материаллари ва тўқимачилик тармоқлари вилоят иқтисодиётининг драйверлари ҳисобланади. Бу ерда йилига 65 триллион сўмликдан зиёд саноат маҳсулотлари ишлаб чиқарилади.\nРасмий релизга кўра, жорий йилда Навоий вилоятида 576 та лойиҳа амалга оширилиши мўлжалланган. Уларнинг умумий қиймати 18,6 триллион сўм.\nСоҳалар кесимида айтганда, лойиҳаларнинг 200 таси саноат, 179 таси хизмат кўрсатиш, 197 таси қишлоқ хўжалиги тармоқларида. Буларнинг натижасида қарийб 18 триллион сўмлик ишлаб чиқариш қуввати ташкил этилиб, 16 мингта иш ўрин яратилади. 123 миллион долларлик импорт ўрнини босувчи маҳсулот тайёрланиб, 125 миллион долларлик экспорт таъминланиши кўзда тутилган.\nТўқимачилик тармоғидаги лойиҳалар ҳам истиқболли. Хусусан, жорий йилда барча шаҳар ва туманларда 28 та корхона ташкил этилиб, 5 800 га яқин иш ўрни яратилиши режалаштирилган.


Кун мавзулари, 02 март 2013\n22 январ 2020, Тошкент вақти: 14:39\nшанба 2 март 2013\nФранция ташқи ишлар вазири Тошкентга сафар қилмоқда\nФранция Ташқи ишлар вазири Лоран Фабиус Ўзбекистонга сафарини бошламоқда.Фабиуснинг Тошкентга ташрифи арафасида Парижда жойлашган бир қатор инсон ҳуқуқлари ташкилотлари ўзбек расмийлари билан мулоқот чоғида мамлакатдаги инсон ҳуқуқлари масаласини кўтаришга чақирдилар.\n"Криминал авторитет" Ғафур Раҳимов қидирувга берилди\nЎзбекистон жиноят оламидаги энг нуфузли авторитетлардан бири деб кўриладиган Ғафур Раҳимовга нисбатан жиноят кодексининг учта моддаси билан 13 феврал куни жиноят иши қўзғатилди. Ўзбекистон давлат мукофоти лауреатини ҳибсга олиш тўғрисидаги Тошкент шаҳар ички ишлар бошқармаси буйруғи милиция ходимлари орасида тарқатилган.\nБаҳорнинг илк кунида Тошкентда “Китоб – даромад манбаи” номли тадбир бошланди. Тошкентдаги Ғафур Ғулом нашриётида тадбирни ўтказишни кўзлаётган ташкилотчилар бундан мақсад китоб тарқатувчиларни моддий рағбатлантириш эканини айтмоқда.\n“Grand Farm Medical”ни текширувчилар босди\nЎзбекистондаги дори-дармон ва тиббий ускуналар билан ҳам улгуржи, ҳам чакана савдо қилувчи энг йирик ширкатлардан бири “Grand Farm Medical” компаниясида 28 февралдан буён текширувлар бошланган.\nБулунғур заправкасидаги портлашда бир киши ҳалок бўлди\n1 март куни Самарқанд вилояти Булунғур тумани марказидаги “Бахт-ер” автомобилга ёқилғи қуйиш шохобчаси (АЁҚШ)да Нексия автомобилига ўрнатилган газ баллони портлаши оқибатида 36 метр узоқликда турган фарғоналик йўловчи 35 ёшли Игор Жўраев ҳалок бўлган.\nАфродита ҳайкали суратини босган журналга дакки берилди\nЎзбекистондаги ихтисослашган журналлардан бири Парижнинг Лувр музейига доир яланғоч Афродита ҳайкали суратини босгани учун Матбуот ва ахборот агентлиги Мониторинг марказидан огоҳлантириш олгани атйилмоқда.\nНамаганда пластик карталардан миллионларни ўмарган банкир ушланди\nСирдарёда бир гуруҳ солиқчилар мансаб сохтакорлигида айбланди. Қўшиқчи Лола съёмка вақти чўкиб кетишига бир баҳя қолди. Ўзбек рассомлари асарлари Лондон кимошдисида сотилади. Жорий ҳафта матбуот шу каби воқеалар ҳақида ёзди.\nПосилка жўнатиш тартиби қандай?\nOzodJavobнинг навбатдаги сонида хорижий почта жўнатмалари билан боғлиқ тартиб-қоидалар борасида суҳбатлашамиз.\nҚўшиқчиларга доллар қистириш тақиқланди\n“Ўзбекнаво” эстрада бирлашмаси хонанда, созанда ва санъаткорларга тўйларда хориж валютаси олиш, тўйдаги хизматлар учун доллар ёки бошқа турдаги хориж валютаси шаклида ҳисоб-китоб қилишни таъқиқлади.\nCoca-Cola Uzbekistan ишлаб чиқаришни тўхтатгани айтилмоқда\nЎзбекистонда Coca-Cola ширкати маҳсулотлари сотувга чиқмаяпти. Савдо ходимлари тасдиқлаган бу хабарни Глунора Каримова назорат қилиши айтиладиган ширкат инкор қилишда давом этмоқда.\nЎзбек тийинига дунёнинг энг арзон тангаси мақоми берилди\nЎзбекистонда тийиннинг пул бирлиги сифатида савдо муомаласидан чиқиб кетганига кўп йиллар бўлишига қарамай, Ўзбекистон ҳукумати ундан расман воз кечмаган, воз кечиш ниятини билдирмаган ҳам.\nТошкентда “Китоб – даромад манбаи” номли тадбир бўлади\nТошкентдаги Ғафур Ғулом нашриётида “Китоб – даромад манбаи” номли тадбирни ўтказишни кўзлаётган ташкилотчилар бундан мақсад китоб тарқатувчиларни моддий рағбатлантириш эканини айтмоқда.


Россиялик ҳакерлар АҚШ Молия департаментига киберҳужум қилишда гумонланмоқда\nҲакерлар АҚШнинг бошқа хизматлари ресурсларини ҳам айни йўл билан бузишган.\nФото: REUTERS/Kacper Pempel/Illustration\nReuters агентлиги ўз манбаларига асосланган ҳолда хабар беришича, россиялик деб гумон қилинаётган ҳакерлар АҚШ Молия ва Тижорат департаментларининг ички электрон почталарини кузатиб келган. Бундан хабардор инсонлар бу айсбергнинг учи бўлиши мумкинлигидан хавфсирашмоқда.\nИш шунчалар жиддийки, ҳакерлар Миллий хавфсизлик кенгашининг Оқ уйда бўлаётган йиғинигача кира олишган. АҚШ расмийлари давлат идораларидан бирига ҳакерлик ҳужуми бўлгани ҳақидаги баёнотдан нари ўтмаган. Лекин Киберхавфсизлик ва инфратузилма хавфсизлик агентлиги ва ФҚБга текширув ўтказиш буюрилган.\n«Биз бу ишга алоқадор барча қадамларни аниқлаштириш ва вазиятни ўнглаш учун зарур чораларни кўряпмиз», деган Миллий хавфсизлик кенгаши котиби Жон Уллйот.\nАҚШ ҳукумати ҳакерлик хуружи ортида ким турганини ҳали оммага эълон қилмади, лекин текширувда қатнашаётганлардан бирининг айтишича, киберҳужум ортида Россия турибди. Умуман, бу катта киберҳужум кампаниясининг бир қисми деб қаралмоқда. Жумладан, икки манбанинг айтишича, хуружлар яқиндагина FireEye компаниясига ҳам уюштирилган. Компания ҳукумат билан киберхавфсизлик бўйича йирик тижорий шартномаларга эга.\nРоссия Ташқи ишлар вазирлиги фейсбукдаги саҳифаси орқали АҚШ оммавий ахборот воситалари АҚШ давлат идораларига уюштирилган киберҳужумларда Россия томонини асоссиз айблашга урингани ҳақида ёзган.


Huquqburch.Uz - Рақамлар\nЙигитлар аниқ адашди. Улар Харли Пендлтонни ўғирладик деб ўйлашган эди. У билан ташқи кўринишимизда ўхшашлик бор, фақат у – «Пендлтон аэросан» заводининг соҳиби, мен эса – унинг оддий бир хизматчисиман.\nҲаммаси душанба куни, чошгоҳга яқин жаноб Пендлтон хона эшигини қия очиб, қабулхонага кўз ташлашидан бошланган эди. Бу ерда у фақат бир кишини, яъни каминаи камтаринни кўрди.\nУ менга машинаси калитини улоқтириб, одатий гапини такрорлади:\n– Уилбер, машинамга ёқилғи қуйиб, мойини ва дамини текшириб қўй. Кечқурун Мэдисонларникига боришим керак, вақтим зиқ...\n– Хўп, хўжайин, – дедим калитни илиб олиб. Сўнг пальтомни елкамга ташлаб, пастга тушдим. Автомобиллар турар жойидаги «Пендлтон» деган ёзув жумлаи жаҳонга бу уловнинг кимга тегишли эканини билдириб турар эди. Хўжайиннинг «Линкольн»ига қараб юрдим.\nЭшик қулфига калит тиқишгаям улгурмадим: шундоқ ёнимда тўхтаган ҳаворанг седандан икки йигит отилиб тушиб, кўз очиб юмгунча мени машинага тиқиб, жўнаб қолишди.\n– Тўхтанглар, нималар бўлаяпти ўзи? – сўрадим зўрға.\nМени оёқлари остига босиб олган йигит ҳиринглаб қўйди.\n– Бу одам ўғирлашми? – дедим ўзимни босолмай.\n– Худди шундай, жаноб.\n–Унда адашдинглар, йигитлар. Менинг исмим Уилбер Кроуфорд. Тушунишимча, сизлар мистер Пендлтонни ўғирламоқчи бўлгансиз.\n– Ўч! – деди устимга деярли миниб олган йигит пинак бузмай.\nМен яна гап бошламоқчи эдим, лекин биқинимга тушган тепкидан сўнг тақдирга тан бериб қўя қолдим.\nЎриндиқлар орасидаги полда ётган одамга ҳар қандай йўл узоқ туюлар экан. Машина шиналарини шалдиратиб майда шағал тўкилган йўлда тўхтагунга қадар, чамамда, икки соатча ўтди.\nМени ўғирлаган йигитларнинг ўзаро суҳбатидан билганим – ҳайдовчининг исми Макс, менинг устимга миниб олган барзангиники эса Кларенс экан.\nНиҳоят, у мени оёқлари остидан халос қилиб, «Туш, етиб келдик» деди.\nБиз қандайдир фермага туташ ғарибгина уй олдида эдик. Улар билан муштлашиб кўрмоқчиям бўлдим, лекин Кларенс қўлимни шартта қайириб, уйга олиб кирди. Ичкарида мен яна вазиятга ойдинлик киритишга уриндим.\n– Мен Уилбер Кроуфордман, ҳеч қанақа Пендлтон эмасман. Фирмада ишлайман, лекин унинг эгаси бошқа одам.\n– Йўғ-э! – деди жиннибашара Кларенс завқи келиб. – Ўлай агар, ишондим!\nУ мени иккинчи қаватга судраб чиқиб, торгина хонага қамаб қўйди. Яккаю ягона дарчасига ҳам панжара урилган хонада ёлғиз қолдим. Булар ишни олдиндан пишитгани кўриниб турибди.\nУй олдидаги машина эътиборимни тортди. Балки униям ўғирлашгандир? Ундай бўлмаса керак, ўғирланган машинада, бунинг устига, гаровга олинган одам билан икки соат йўл босиш... Машина бу бедаволарнинг бирига тегишли экани аниқ. Калламга бир фикр келди: ҳар эҳтимолга қарши унинг рақамини эслаб қолиш керак.\nХонани қараб чиқар эканман, полдаги вентиляция панжарасига кўзим тушди. Эмаклаб бориб, ундан пастга қарадим. Биринчи қаватда, меҳмонхонада Макс ва Кларенс телевизордан маҳаллий янгиликлар дастурини кўриб ўтиришган экан.\n«Бугун «Пендлтон аэросан» заводи ходимларидан бири Уилбер Кроуфорд номаълум шахслар томонидан ўғирлаб кетилган. Воқеага бевосита гувоҳ бўлганларнинг тасдиқлашича, жиноятчилар сўнгги русумдаги ҳаворанг седанда бўлишган, масофа узоқ бўлгани сабабли улар автомобиль рақамини кўришга улгуришмаган. Полиция жиноятчилар Кроуфордни фирма президенти Харли Пендлтон билан адаштиришган деган тахминда...»\nКларенс сўкинганча ўрнидан ирғиб туриб кетди. Зинадан қадам товушлари эшитилди. У эшикни ланг очиб, кўзини лўқ қилганча менга бир муддат тикилиб турди.\n– Сен ростанам Харли Пендлтонмасмисан?\n– Айтувдим-ку сизларга.\nУ алам билан бошимдан оёғимгача қараб чиқди.\n– Бундан чиқди, сен учун бир цент ҳам ололмаймиз...\n– Кўриб турибсизу, – илжайдим мен. – Энди мени қўйиб юборарсиз...\n– Нега энди сени қўйиб юборишимиз керак? – деди Кларенс ғижиниб.\nДамим ичимга тушиб кетди. Нима қилиб бўлсаям вақтни чўзиш керак.\n– Умуман олганда, сизга фойдам тегиши мумкин. Уриниб кўришга арзийди. Пендлтонга хат жўнатиб, мен учун бадал пули сўранг.\n– Нима, у сен учун икки юз минг тўлайди деб ўйлайсанми? Оддий бир ходим учун-а?\n– Тўламай кўрсин-чи! Газетчилардан қўрқади у. Ўзингиз тасаввур қилиб кўринг, агар у мени қисмат қучоғига ташлаб қўйса, нималар деб ёзишмайди улар? Пендлтон ҳайвондан баттар экан, деб шов-шув кўтаришмайдими? Унга шу керакми? Агар ана шу арзимаган икки юз мингни тўласа, одамлар уни қаҳрамонга чиқариб қўйишади. Буни Пендлтон тушунмайди, дейсизми?\n– Гапингда жон борга ўхшайди, лекин, – деди бироз ўйлаб туриб Кларенс.\nЖон ҳолатда унинг гапини тасдиқлай бошладим.\n– Ҳа-да! Бутун Америка унинг моторли чаналарини сотиб олишни бошлайди. У ишлаб чиқаришини кенгайтиради. Қарабсизки, пул дарё бўлиб оқиб келаверади...\n– Бўпти, кўп алжирама! – ўшқирди Кларенс. У мени пастга олиб тушиб, қўлимга бир варақ қоғоз ва шарикли ручка тутқазди.\n– Айтиб тураман, ёз: «Улар мен учун икки юз минг доллар талаб қилишмоқда. Пулни банкдаги ёпиқ ҳисоб рақамига ўтказинг. Муддат – бир ҳафта».\nМен хатни конвертга жойлаб, жўнатиладиган манзилни ёздим. Кларенс ёзганларимга бир қур назар ташлаб, конвертни чўнтагига тиқди. Кейин мени яна иккинчи қаватдаги хонага қамаб қўйди. Энди ўлдириб юбормасликларига умид қилсам бўларди.\nҲафта кунлари жуда имиллаб ўтар эди. Пайшанбага келиб «хат етиб бормадимикан» деб хавотирга туша бошладим.\nКундузги соат иккиларда дарчадан қараб туриб нарироқда тизилиб тўхтаган автомобилларга кўзим тушди. Улардан тушган одамлар дала бўйлаб югургилаб, ферма томонга сездирмай кела бошлашди.\nМен ҳеч нарсадан бехабар телевизор томоша қилиб ўтирган Кларенс ва Максни вентиляция тешигидан кузатиб турдим. Полиция хонага бостириб кирганида ғафлатда қолган жиноятчилар қаршиликсиз таслим бўлиб қўя қолишди.\nПастга тушганимда нима бўлганига ҳалиям ақли етмай турган Кларенс баланд овозда полиция бошлиғидан сўради:\n– Бизни қандай топдинглар?\n– Хат жўнатилган конвертдан. Почта индекси нотўғри ёзилгани учун хат бир муддат ушланиб қолган. Индекс ўрнига телба-тескари рақамлар ёзилган экан. Ўйлаб қолдик, балки жаноб Кроуфорд бизга ниманидир айтмоқчи бўлаётгандир. Масалан, машина рақамини. Шунақа бўлиб чиқди. Текшириб кўрганимизда, ҳаворанг седан кимга тегишли экани маълум бўлди.\nМакс Кларенсга қовоғини уйиб қаради.\n– Қайси калла билан машинамнинг рақами ёзилган хатни жўнатдинг?\nКларенс елкасини қисди.\n– Жин ургур, рақамлар машинангники эканини мен қаёқдан билай?\nИшхонада мени қаҳрамондай кутиб олишди. Душанба куни хонаси эшигини очиб қабулхонага кўз ташлаган жаноб Пендлтон менга машинасининг калитини улоқтириб, деди:\nБу сафар мени ҳеч ким ўғирламади.


МАРКАЗНИНГ ЯНГИ БИНОСИ ФОЙДАЛАНИШГА ТОПШИРИЛДИ » Зарафшон шаҳри ҳокимлиги расмий веб-сайти\nАСОСИЙ » ЯНГИЛИКЛАР » МАРКАЗНИНГ ЯНГИ БИНОСИ ФОЙДАЛАНИШГА ТОПШИРИЛДИ\nМАРКАЗНИНГ ЯНГИ БИНОСИ ФОЙДАЛАНИШГА ТОПШИРИЛДИ\n30-03-2019, 10:53 zarafshon 74 0\nЗарафшон шаҳар аҳоли бандлигига кўмаклашиш марказининг янги биноси фойдаланишга топширилди.\n“Тинчлик оқшоми” масъулияти чекланган жамияти қурувчилари томонидан 1 миллиард 63 миллион сўм маблағ эвазига бунёд этилган бинода аҳоли учун барча қулайликлар яратилди. Хусусан, барча шинамликлар инобатга олиниб, мурожаатчилар учун кутиш зали навбат ва ортиқча оворагарчиликларнинг олдини олишга хизмат қилади.\n– Бугунги кунда аҳоли бандлигини таъминлаш, ижтимоий ҳимояга муҳтожларга кўмак бериш давлатимиз сиёсатининг муҳим омилидир, – дейди Зарафшон шаҳар аҳоли бандлигига кўмаклашиш маркази директори В.Вафоев. – Айниқса, саноатлашган шаҳримизда кичик бизнес ва хусусий тадбиркорликнинг тобора ривожланаётгани сабаб янги иш ўринлари яратилаяпти.\nЖумладан, 2018 йилда шаҳарда 1533 нафар аҳолининг бандлиги таъминланди. Шунингдек, ҳудуддаги корхона, ташкилот ва муассасалар иштирокида 4 марта бўш иш ўринлари ярамаркалари ташкил этилди.\nБундан ташқари эҳтиёжманд оилаларнинг даромад манбаини яхшилаш мақсадида 873 нафар аҳоли вақтинчалик жамоат ишларига жалб этилди. Жорий йилнинг ўтган даврида ҳам марказга иш сўраб мурожаат қилганларнинг 154 нафари жамоат ишларига жойлаштирилган.\nМаркази биносининг очилиш маросимида Ўзбекистон Республикаси Президенти Давлат маслаҳатчиси ўринбосари А.Усмонов ва шаҳар ҳокими А.Раджабов иштирок этди.\nЗамонавий бинода қўшимча хизматлар\n23-01-2018, 16:08 ЯНГИЛИКЛАР\n10-01-2018, 16:51 ЯНГИЛИКЛАР\nЗАРАФШОНДА ЯНГИ МЕҲМОНХОНА\n2-10-2017, 11:11 ЯНГИЛИКЛАР\nМИБ директори Б.Б.Қудратходжаев Навоий вилоятида сайёр қабул ўтказмоқда\n10-04-2019, 17:40 0\n30-03-2019, 10:53 0


«Осиё болалари». Сахалинскда Ўзбекистон байроғи ҳилпирай бошлади\n8 февраль, 2019, 12:39 379\nИлк маротаба ташкил этилаётган мусобақада ўзбекистонлик ёш спортчилар ҳам иштирок этадилар.\nХабар бериб ўтганимиздек, Россия Федерациясининг Сахалинск вилояти, Южно-Сахалинск шаҳрида 16 ёшгача бўлган спортчилар ўртасида «Осиё болалари» I қишки ўйинлари бўлиб ўтади. Илк маротаба ташкил этилаётган мусобақада ўзбекистонлик ёш спортчилар ҳам иштирок этадилар.\nЎйинлар бошланиши олдидан анъанага кўра ушбу мусобақада иштирок этувчи мамлакат байроқларини кўтариш маросими ташкил этилади. Бугун маҳаллий вақт билан соат 15:00 да Ўзбекистон Республикаси байроғи ҳам кўтарилди. Бу ҳақда МОҚ расмий сайти хабар бермоқда.\nУшбу маросимда Ўзбекистон спорт делегацияси вакиллари ҳам иштирок этишди.\nЭртага беллашувларга старт берилади ва маҳаллий вақт билан соат 18:00 да (Тошкентда 12:00) эса мусобақанинг очилиш маросими бўлиб ўтади.\nЭслатиб ўтамиз, «Осиё болалари» I қишки ўйинларида Ўзбекистон делегацияси шарафини қуйидаги спортчилар ҳимоя қилишади:


Қизил чироққа юрган депутат ҳайдовчиси жаримага тортилади | ҚИРҒИЗИСТОН ЯНГИЛИКЛАРИ\nҚизил чироққа юрган депутат ҳайдовчиси жаримага тортилади\nСветофорнинг қизил чироғига қарамай ҳаракатланган депутат Эркин Алимбеков ҳайдовчисига жарима солинганини хабар қилди Бишкек йўл ҳаркат хизмати — бу қоидабузарлик ўзга ҳайдовчининг авторегистраторига ёзиб олинганди. Депутатнинг ўзи жарима тариқасида ҳайдовчи маошидан бир қисмини ушлаб қолиб болалар уйига топширганини айтди.\nДепутат Алимбековга тегишли 0111 KG давлат рақамидаги «Ниссан Армада» автоулови Бишкекнинг Мир проспектида светофорнинг қиизил чироғига қарамай ўтиб кетгани видеотасвирга туширилганди — мазкур видео Наврўз куни интернета пайдо бўлди.\nБишкек йўл ҳаракати патруллиги ҳисобот бўлими катта инспектори Кундуз Иманбаева Kloop.kg билан суҳбатда тасвирдаги автоулов соҳиби албатта жаримага тортилишини хабар қилди.\nПатруллик ходимига кўра, қизил чироқда ўтгани учун Алимбековга 320 сом жарима солиниши мумкин.\n«Биз депутат ҳайдовчисини қўлга олганимиздан кейин махсус топшириқ берамиз. Уни албатта маъмурий жаримага тортамиз», — деди Иманбаева.\n«Ата Мекен» партияси вакили ҳисобланувчи Алимбековнинг ўзи 0111 KG давлта рақамидаги машина унга тегишли эканини Kloop.kgга тасдиқлади.\nУнинг сўзларига кўра, маъмурий қоидабузарлик чоғида у автоулов ичида бўлмаган.\nДепутат ўз ҳайдовчиси тарафидан қоидабузарлик бўлганини тан олди.\n«Мен ҳар доим ходимларимга намунали, маданиятли ва қонунга амал қилувчи бўлиш кераклигини айтаман, чунки бизга барчанинг эътибори қаратилган, биз парламент ва депутат имиджининг қисми ҳисобланамиз», — деб ҳодисани изоҳлади Алимбеков.\nУ Жўғўрқу Кенеш ишларини бошқариш бўлимига ҳайдовчи маошидан уч минг сомни ушлаб қолиб, уни болалар уйига ўтказишни сўраганини айтди.\nБу Алимбеков ҳайдовчиси тарафидан йўл ҳаракати қоидаларини бузиш акс этган биринчи видео эмас — 2011 йилнинг августида blive.kg видеопорталида мазкур машинанинг қоидаларни бузган ҳолатда кўча ўртасида қолдирилганлиги акс этган видео пайдо бўлганди.\nАввалги мақолаМудофаа министрлиги: жанубда аскар «қўққисдан» ўзини отиб қўйди\nНавбатдаги мақолаОмскдаги супермаркет осиёликларга киришга таъқиқ қўйилганини рад этди


2021-йил 7-декабр куни Ўзбекистонда кутилаётган об-ҳаво маълумоти\nБугун, 7-декабр куни Ўзбекистонда об-ҳаво\n7 Dekabr 09:17 Жамият\nБУГУН ОБ-ҲАВО СИНОПТИК ЎЗБЕКИСТОН\nЎзгидрометнинг хабар беришича, бугун, 7 декабр куни Ўзбекистон ҳудудида ҳаво бироз булутли бўлади, ёғингарчилик бўлмайди, шарқдан 7-12 м/с тезликда шамол эсади.\nҚисман булутли, ёғингарчилик кузатилмайди. Шарқдан 3-8 м/с тезликда шамол эсади. Ҳарорат кечаси 3-5° илиқ, кундузи\nҚисман булутли, ёғингарчилик кузатилмайди. Айрим жойларда туман тушиши мумкин. Шарқдан 7-12 м/с тезликда эсаётган шамол. Ҳарорат кечаси 0-5° илиқ, кундузи 5-10° илиқ бўлади.\nҚисман булутли, ёғингарчилик кузатилмайди. Айрим жойларда туман тушиши мумкин. Шарқдан 7-12 м/с тезликда эсаётган шамол. Ҳарорат кечаси 0-5° илиқ, баʼзи жойларда 2° илиқ, кундузи 10-15° илиқ боʻлади.\nҚисман булутли, ёғингарчилик кузатилмайди. Айрим жойларда туман тушиши мумкин. Шарқдан 7-12 м/с тезликда эсаётган шамол. Ҳарорат кечаси 0-5° илиқ, кундузи 9-14° илиқ бўлади.\nҚисман булутли, ёғингарчилик кузатилмайди. Айрим жойларда туман тушиши мумкин. Шарқдан 7-12 м/с тезликда эсаётган шамол. Кечаси 2-7, кундузи 11-16 даража илиқ бўлади.\nҚисман булутли, ёғингарчилик кузатилмайди. Айрим жойларда туман тушиши мумкин. Шарқдан 5-10 м/с тезликда эсаётган шамол. Ҳарорат кечаси 0-5° илиқ, кундузи 8-13° илиқ бўлади.\nТошкент ва Наманган вилоятларининг тоғли ҳудудларида бироз булутли, ёғингарчилик бўлади. Айрим жойларда туман тушиши мумкин. Шарқдан 7-12 м/с тезликда эсаётган шамол. Ҳарорат кечаси 2-3° илиқ, кундузи 4-9° илиқ бўлади.\nНавоий вилоятида тўртта олтин қазиб олувчи ҳалок бўлишди


Ироқда ҳукумат кучлари жанггарилар томонидан қатлиом этилди\nИроқда январ ойига белигланган Парламент сайловлари яқинлашар экан, мамлакатда исёнлар ва зўравонлик ҳолатлари кўпаймоқда. Хусусан, сўнгги ўн кун ичида Ироқда АҚШ етакчилигидаги коалиция кучлари ва Ироқ ҳукуматига қарашли қўшинларга қарши ҳужумлар сони 25 фоизга ошган. Ана шундай ҳужумлардан бири якшанбага ўтар кечаси содир бўлди.\nИроқ шарқидаги Дияла вилоятининг Балад Руз ва Қазания шаҳарлари ўртасида Ироқ ҳукумати кучларига қарашли 49 нафар аскар қатл этилди.\nИроқ расмийларига кўра, Эрон чегараси яқинидаги Кир Куш ҳарбий базасида уч ҳафталик тайёргарликни тугатиб, учта кичик автобусда уйларига қайтаётган ироқлик аскарлар пистирмага дуч келган.\nБағдоддан 80 километр нарида уюштирилган ҳужум жойига бир неча соатдан кейин етиб борган Ироқ армияси вакили Яссим ал-Саади қатлиом ҳақида бундай деди:\n”Кеча кечқурун, соат 10да бизга ва Мандали полиция идорасига Бадра-Қазанияда қирғин содир этилгани ҳақида маълумот келди. Миллий Гвардиянинг қўшма патрули ва полиция ходимлари Мандалидан 70 – 80 километр шарқида жойлашган ҳужум жойига дарҳол етиб борди. Биз учта жойга 12тадан жасад юзтубан ётқизиб қўйилганини кўрдик. Улар бошидан отилган“.\nМаълумотларга кўра, 12 аскар қочишга уринган пайтда жанггарилар уларни отиб ўлдирган.\nИроқ Мудофаа вазирлигининг юқори лавозимли вакили Солиҳ Сархонга кўра, полиция ходими кийимидаги жанггарилар қуроли бўлмаган ҳукумат аскарларини машинадан тушишга ва ерга қараб ётишга мажбур қилган. Кейин аскарлар бошидан отилган.\nСархонга кўра, воқеада уч нафар автобус хайдовчиси ҳам ўлдирилган. Икки автобус ёқиб юборилган, учинчисини исёнчилар ўғирлаб кетган.\nТеррорчиликда айбланиб АҚШ томонидан қидирилаётган иорданиялик Абу Мусаб аз-Зарқавий мазкур қатлиом учун жавобгарликни ўз зиммасига олди. Зарқавий бошчилигидаги гуруҳ яқинда ўз номини ўзгартириб, “Ироқда муқаддас уруш олиб бораётган Ал Қайда” дея атаган.\nКузатувчилар Ироқ ҳукуматига қарашли ҳарбийлар жанггарилар учун осон нишонга айланганлигини айтишмоқда.\nЛондондаги Стратегик тадқиқотлар институтининг ҳарбий масалалар бўйича мутахассиси Филлип Митчелнинг Озодлик радиосига айтишича, жанггарилар тарафдорлари маълумотлар орқали уларга ёрдам бераётган бўлиши мумкин. Жанггарилар эса шу асосда ҳукумат кучларига қарши ҳужумлар уюштиради:\n”Улар, яъни, жанггарилар Ироқ кучларини осон нишон деб билишлари мумкин. Биринчидан, Ироқ кучларига қўшилиш учун узун навбатда турганлар ўзини ҳимоя қилиш воситаларига эга эмас. Бундан ташқари, жанггариларда ҳужум уюштириш учун ишонарли разведка маълумотлари борга ўхшайди“ - дейди Филлип Митчел.\nИроқ расмийлари Зарқавий тарафдорлари мамлакатнинг янги тузилган хавфсизлик кучлари ичига ўрнашиб олган бўлиши мумкинлигидан ташвиш билдирмоқда.\nИроқ Мудофаа вазирлигининг юқори лавозимли вакили Солиҳ Сархон фикрича, тайёргарликдан ўтиб ўз уйига қайтаётган ҳукумат аскарларини қатл этишга пухта ҳозирлик кўрилган. Унга кўра, жанггарилар пистирма уюштиришдан олдин ҳукумат аскарлари қуролсиз бўлгани ва улар қайси йўлдан ўтиши ҳақида аниқ маълумотга эга бўлган.\nИсёнчилар ҳужумлари кучайиб борар экан, уларнинг молиявий имкониятлари ва одамлари сони тахмин қилинганидан кўра кўпроқ эканини тасдиқловчи далиллар пайдо бўлмоқда.\nКузатувчилар фикрича, жанггариларнинг Ироқ ҳукумати кучларига қарши ҳужумлар уюштиришидан кўзланган мақсад, одамларнинг армия сафига қўшилишига қўлқўймаслик учун уларни қўрқитишдан иборат. Америка ҳарбийлари айтганига асосланиб АҚШда чиқадиган “New York Times” газетасининг билдиришича, ҳозирда Ироқда саккиз мингдан 12 минггача исёнчилар бўлиб, улар орасида собиқ Президент Саддам Ҳусайн тарафдорлари, миллатчи гуруҳлар ва чет эллик жанггарилар бор.


ЎзА - Самарқандда трамвай қатнай бошлади\n15.04.2017 14:08:28 Чоп этиш версияси\nЎган қисқа вақтда тегишли ташкилотлар томонидан зарур чора-тадбирлар амалга оширилди. Шаҳар кўчаларида пўлат излар ётқизилди.\nПрезидентимиз Шавкат Мирзиёев 15 апрель куни Самарқанд шаҳрида Темирйўл вокзали – Сартепа йўналиши бўйича трамвай қатнови йўлга қўйилишига бағишланган тадбирда иштирок этди.\nДавлатимиз раҳбари "Тарих музейи" бекатидан "Темир йўл вокзали" бекатигача вилоят фаоллари билан бирга трамвайда келди. Самимий мулоқот чоғида мамлакатимиз ҳудудларида амалга оширилаётган ислоҳотлар, аҳоли фаровонлигини янада оширишга қаратилаётган эътибор ҳақида сўз борди.\nИкки томонлама қатновга мўлжалланган йўлда электр билан таъминловчи тўртта подстанция ва битта депо қурилди. Темир йўл вокзали билан Сартепа оралиғидаги 7,2 километрлик йўналишда 8 трамвай ҳаракатланади.


36580 Ўқиш режими + -\nҲукуматимиз 16 мартдан бошлаб таълим муассасалари учун бир неча ҳафталик карантин жорий этиш тўғрисида қарор қабул қилди. Ушбу ҳолат юртимиздаги ота-оналарнинг фарзандларини уйдаги вақтларини унумли ўтказишлари ҳақида бош қотиришларига сабаб бўлиши табиий.\nКимдир фарзандларини уйда ким билан қолдириши мумкинлиги ҳақида бош қотирса, кимдир меҳнатга лаёқатсизлик варақаси олиб уйда қолиш, яна кимдир масофадан туриб ишлаш чораларини кўрмоқда.\nХўш, фарзандларни уйда нималар билан банд қилишимиз мумкин? Айниқса, турли ёшдаги болаларнинг ҳар бири учун қизиқарли ва фойдали машғулотлар топиб, бир вақтни ўзида зериктирмай олиб ўтириш мумкинми? Қуйида бу борадаги баъзи тавсиялар билан танишиб кўрамиз:\nМактаб ўқувчиларининг дарслари қолиб кетмаслиги учун Ўзбекистон миллий телерадиокомпанияси таркибидаги телеканаллар билан бирга ўқув дастурларида режалаштирилган дарс машғулотларини телевизион эфирга узатиш учун видеодарслар тасвирга олиш ҳамда эфирга узатилиши режалаштирилибди. Ушбу эфир вақтлари ҳақида хабардор бўлиб, масофадан таълим олишни давом эттириб туриш мумкин бўлар экан.\nБошқа вақтларда болаларнинг ёшлари ва қизиқишларига қараб турли китоблар билан банд қилиш мумкин. Имкон қадар бирга ўқиш, ўқиб бўлгач, савол-жавоблар ўтказиш яна ҳам фойдали.\nМультфильм ва болалар учун кинофильмларни аввалдан мазмуни билан танишиб олиб, болага ҳар томонлама тўғри келадиганларини танлаб қўйиб берган маъқул.\nСтол ўйинлари ҳам болалар уйда вақтини қизиқарли ўтказиш учун анча қулай машғулотлардан ҳисобланади. Болаларга ўз қизиқишлари ва интелектуал салоҳиятларига мос стол ўйинларини уларнинг ўзлари билан биргаликда чизиб, ясаб олиш ҳам мумкин. “Lego”, турли конструкторли ўйинларни ҳам шу ўйинлар сирасига киритиш мумкин.\nТурли қўл меҳнатлари, расм чизиш, бўяш, ёпиштириш, пластилин билан ишлаш каби машғулотларни ҳам ҳафта кунларига тақсимлаб олиб, куннинг маълум қисмини мазмунли ўтказиш мумкин.\nАлбатта, имкон қадар ҳаракатли ўйинларни ҳам кун тартибига киритиш керак. Эрталабки гимнастика машқларини албатта бажаринг. Куннинг бошқа қисмида эса беркинмачоқ, уй шароитида ўйинчоқлар ёки хавфсиз уй жиҳозларини яшириб, бошқалардан қай бири тезроқ топиш, ким кўп коптокчаларни саватга тушириш ва шу каби ҳаракатли ўйинлар ҳам тавсия қилинади.\nУй юмушлари, фойдали таом ва салатлар тайёрлаш, уйни намлик билан таъминлаш мақсадидаги “нам тозалов”, шкаф ва жавонларни тартибга келтириш каби ишларга фарзандларни жалб қилиш вақтни фойдали ўтказиш билан биргаликда болажонларни меҳнатсеварликка ўрганишларини ҳам таъминлайди. Иш жараёнида қизиқарли суҳбатлар олиб борилиши боланинг нутқи ва фикрлаш жараёнига ҳам ижобий таъсир қилади.\nЎйинчоқлари иштирокида саҳналаштириб ўйнайдиган ўйинларини ҳам бойитиш мумкин. Қизалоқларнинг “Хола-хола” (қўшни-қўшни, меҳмон-меҳмон), “Ресторан” (ошпаз-ошпаз), “Доктор-доктор” каби, ўғил болаларнинг “Қурувчи”, “Шофёр” каби узоқ муддат банд қиладиган ўйинлари ҳам бор.\nИмкони бўлса, турли тилларда болалар учун ташкил этилган онлайн дарслардан фойдаланиш ҳам мана шундай “режалаштирилмаган таътил” вақтларидан зарарсиз, яъни машғулотларни, дарсларни қолдирмаган ҳолда чиқиб олишимизга ёрдам беради.\nОдамлар гавжум бўлмаган жойларга чиқиб, болаларни очиқ ҳаводан баҳраманд бўлишлари учун сайр қилиб туришни ҳам унутманг.\nРоббимиз ушбу мураккаб ҳолатдан зарарсиз, офиятда чиқиб олишимизни насиб этсин!


"МЕНИНГ ЎҒРИГИНА КУЁВИМ" - 17 October 2011 - Uzbegim Popular Magazine\nMain » 2011 » October » 17 » "МЕНИНГ ЎҒРИГИНА КУЁВИМ"\n"МЕНИНГ ЎҒРИГИНА КУЁВИМ"\nФотима опа менга кўпдан буён таниш аёл. Бир қизу, икки ўғилнинг онаси. Қўлида гулдек ҳунари бор. Маҳалладаги чеварларнинг устаси. Бир неча бор кўйлак тиктиргани бориб, танишиб қолгандим.\nУмр йўлдоши барвақт вафот этгани учун уч фарзандини оқ ювиб, оқ тараб вояга етказди. Икки ўғлини уйлантирган, келинлари одобли ва ахлоқли бўлишиб, қисқача қилиб айтганда, "ўзларидан тинчиганлар". Фарзандларининг кенжаси бўлган қизи Дурдона педагогика коллежида ўқиб, дипломини қўлига олгандан кейин кўп ўтмай турмушга узатган эди.\nБоғчага эндигина тарбиячи бўлиб ишга жойлашган қизига ўша пайтлар хўб совчилар келишганди. Иш жойида меҳнатсеварлиги ва ўз соҳасига бўлган билими билан қисқа вақт ичида жамоасида ҳурмат топганди. Боғчада ошпаз бўлиб ишлайдиган аёл ўзининг жиянига мўлжаллаб, Дурдонани кўз остига олиб қўйганди. Шунинг учун Дурдонани сўраб келганларга иложи борича йўлиқиб, кўп совчиларни қайтаришга улгурди. Ўзи эса Фотима опанинг уйига зир қатнаб, мақсадига эришди. Дурдона ошпаз аёлнинг жияни бўлмиш Фарҳод исмли йигитга унаштирилди. Рисоладагидек бўлиб ўтган тўйда меҳмонларнинг аксарияти келин-куёвнинг "узукка кўз қўйилгандек"лигини таъкидлашди. "Қош кўзи қоп-қора, келишган куёв экан", дея келиннинг дугоналари ҳам Дурдонага ҳавас қилишди...\nФотима опани қизини узатгандан кейин икки -уч йил ўтганда кўчада, тасодифан учратиб қолиб, салом-аликдан нарига ўтмаган эдим. Яқинда бозорга йўлим тушган эди, Фотима опа набираларига ширинлик олиш учун раста оралаб юрган экан. Орадан ўтган кўп йиллар ўз таъсирини ўтказган, Фотима опанинг юзларидаги ажинлар чуқурлашган, сочлари деярли оппоқ бўлиб кетганди.\nЧетроққа ўтиб,одатдагидек ҳол-аҳвол сўрашгач, қизи Дурдона ҳақида билгим келганини яширмадим.\n- Эҳ, нимасини айтай? - ҳасрат билан сўз бошлади Фотима опа.- Биттагина қизимни тузукроқ сўраб-суриштирмай бериб юбораверибман. Боғчада ошпазлик қиладиган холаси "жияним зўр йигит, қизингиз бахтли бўлади" деса, ишонаверибман. Аслида эса куёвимнинг тайинли касби - кори, ҳунари йўқ. Қилмиши ўғирлик экан...\nФотима опанинг кўзларидаги ёш юзига сизиб тушар, лаблари титраб сўзларди. Опанинг айтишича, куёви Фарҳод уйланганидан кейин ҳеч қанча вақт ўтмасданоқ маҳалладошининг қўйини ўғирлагани учун қамалган экан. Қамоқдан аввалига ёшлиги, биринчи бор судлангани учун олти ойдан кейин уйига қайтган экан. Кейин эса шартли равишда озодликда юриб, ҳарқалай, ўғирликка қўл урмабди. Аммо "ўрганган кўнгил, ўртанса қўймас" деганларидек, яна ўғирлик устида қўлга тушибди. Шундан сўнг яна уч йиллик қамоқ жазоси тайинланибди. "Ўтириб" қайтганидан кейин Дурдона эрини инсофга кириб қолишидан умидвор бўлди. Бироқ орадан икки ой ҳам ўтмай, эски "ҳунарини" ишга солди.\n- Қизимнинг пешонаси шўр экан, умри эрини кутиш билан ўтяпти. Дурдонанинг қизи, яъни, набирам яқинда ўн бешга тўлади,-дейди чуқур оҳ тортиб Фотима опа. - Мени ўғригина куёвим бу сафар олти йилга қамалган. Энди икки йили ўтди. Яна тўрт йилдан кейин қайтади. У ёғида қизимнинг бошида яна қандай кунлар бор,ёлғиз яратган эгамнинг ўзи билади...\nСуҳбатдошимнинг изтиробли ҳикоясини тинглар эканман, таскин беришга арзирли сўз ёки малҳам бўларли жумла тополмасдим. Ахир, куёви узоқ юртларга меҳнат қилиб келиш учун кетганида, "ҳафа бўлманг, албатта, бир куни қўйни - қўнжини тўлдириб уйига, фарзандлари бағрига қайтади-да" дейиш мумкин эди. Алҳол, "куёвим ўғри" деб турган бу муштипар онага далда беролмаганимдан ҳижолатда эдим.\n- Дурдонагинамнинг қизига ул-бул олиб, кўнглини кўтарай, деб бозорга келган эдим. Боғчада ҳам ишлаб, уйда мендан ўрганган чеварлиги билан оиласини тебратяпти қизим. Шўринг қурғур куёв мардикорчилик қилганида ҳам нонини топар эди-ку, дейман. Отасиз ўсган бўлса ҳам ўғилларим ҳалол бўлиб етишишган.Оиласида ёлғиз фарзанд Фарҳод ҳам отасиз экан, майли, икки ёрти, бир бутун бўлар, деб катта хато қилган эканман... Гоҳида қизимни ажратиб олсамми, деган ўйга ҳам борганман. Аммо қизим бунга сира кўнмаган. "Икки келиннинг олдига қизим билан қайтиб келсам, акаларимга малол келиб қолиши мумкин. Майли, пешонамда нима бўлса, кўравераман", - дейди.\n- Сиз менинг бу гапларимни бир газетага ёзинг, илтимос. Чунки қиз узатаётган ота-оналар мен сингари адашиб қолишмасин. "Бўлғуси куёв нима иш қилади? Касби-кори тайинлими", сўраб-суриштиришсин. Айниқса, қўни-қўшни, маҳалла катталари кимнинг ким эканлигини яхши билишади...\nФотима опа кўз ёшларини дастрўмолчасига артар экан, "майли, энди борай, қизимнинг уйига бориб, тезроқ қайтишим керак" дея мен билан хайрлашди.\nОрзулари бир олам бўлган Дурдонанинг қайғули ҳаёти ҳақидаги суҳбатдан кейин елкамни оғир юк босгандек эди... Қанийди,ўғригина Фарҳод қамоқ жазосини ўтаб, уйига қайтгач, зора инсоф кўчасига кирса...\nCategory: Maqolalar | Views: 672 | Added by: WebMaster | Tags: maqolalar | Rating: 0.0/0


Меҳмонхонасиз Анталия: қаерга бориш ва нималар қилиш мумкин?\nЯқиндан Анталиядаги Alva Donna Exclusive Hotel & Spa (Белек) меҳмонхонаси вакили билан суҳбатлашиш имкониятига эга бўлдим. У «All Inclusive» тизими бўйича дам олишни қандай ташкиллаштиришлари, бундан ташқари, ўзбекистонлик сайёҳлар учун махсус палов тайёрлашаётганликлари ҳақида сўзлаб берди. Бироқ бундай меҳмондўстликни инобатга олганда ҳам All Inclusive да уч-тўрт кун дам олганингиздан сўнг меҳмонхонадан ташқарига чиққингиз келиб қолади. Биз бу борада Сизга ёрдам берамиз ва бугун Анталиянинг қаерларида вақтингизни чоғ ўтказишингиз мумкинлиги ҳақида сўз юритамиз!\nI can fly! Учамизми?\nБир маромдаги дам олишдан зериксангиз, нима билан машғул бўлишни хоҳлар эдингиз? Туркияда жуда машҳур бўлган параглайдинг – парапланда ҳавода учиш Сизга унутилмас онларни ҳадя этишига шубҳамиз йўқ!\nБироқ буни парашютда сакраш билан адаштирманг! Парапландан парвоз тоғ қияликлари ёки баланд қоялардан туриб амалга оширилади. Йўриқчи билан ёки ёлғиз ўзингиз сакрашингиз мумкин. Бунда парвоз давомийлиги Сизнинг истагингизга кўра қанча хоҳласангиз, шунча давом этиши мумкин. Бу баъзан бир неча соатларгача чўзилади. Дюман, Баб Даг, Патари, Эшенкой ёки Каш тепаликларига йўл олишингизни тавсия қиламиз – бу ерларда Сиз Туркиянинг унутилмас манзараларидан баҳра оласиз!\nДайвинг билан шуғулланамизми?!\nПарвоз қилишни ёқтирмайсизми? Ундай бўлса денгиз тубини забт этинг! Анталия – бу турли ёшдаги дайверлар учун ҳақиқий жаннат. Сув тубида гўзал манзаралар, чўккан кемалар ва ҳаттоки сув тубига ғарқ бўлган цивилизациялар харобаларини ҳам учратишингиз мумкин!\nМисол учун, Лара ва Коньяолти қирғоқлари оралиғидаги сув остининг 14 метрдан 25 метргача чуқурлигига шўнғиб, кўплаб денгиз жонзотларини учратишингиз мумкин.\nАнталия яқинидаги очиқ денгизда мўъжизавий ғорларни кўрасиз.\nДайвинг вақтида, Каш шаҳридан узоқ бўлмаган жойда Улубуруннинг шарқий соҳилидан 60 метр узоқликда эрамиздан 14 аср олдин чўкиб кетган кема қолдиқларини кўришингиз мумкин! Тасаввур қиляпсизми?!\nСув ости дунёси Сизни қизиқтирмаса ва кўнглингиз экстремалликка мойил бўлса, у ҳолда рафтинг – қайиқда мусаффо тоғ анҳорларини кечиш айнан Сиз учун! Рафтинг бутун кунингизни олади ва бу вақт ичида қанчадан-қанча таассуротларга эга бўласиз!\nСизга махсус кийим ва хавфсизликка риоя этилиши учун барча анжомларни беришади, рафт – солни бошқаришни ўргатишади. Бундай сол – иширилган қайиқ, одатда, 4 дан 12 тагача кишини сиғдиради.\nЭнг машҳур йўналишлар икки дарё – Кепрючай (Кемер, Алания, Анталия, Белек, Сидедан унча узоқ бўлмаган) ва Даламан (Далиан, Мармарис ва Фатҳия курортлари яқинида) бўйлаб ўтади. Рафтинг учун энг яхши вақт – апрелдан октябргача.\nРомантиклар отларда миниб сайр қилишлари мумкин! Бунинг учун барча шароитлар муҳайё этилган. Анталия от миниш учун энг яхши жойлардан бири!\nБиринчидан, Сизнинг сайрингиз бетакрор табиат қўйнида ўтади. Иккинчидан эса, Анталия минтақаларида ажойиб от спорти клублари ва от миниш марказлари фаолият кўрсатади. Мисол учун, Кемердан 6 км узоқликда Berke номли ранчо бор. У Чамьюва апельсин боғлари бўйлаб манзарали ҳудудда жойлашган.\nОт миниш нафақат катталар, балки болалар учун ҳам ҳақиқий совғага айланади!\nБутун оила бўлиб қаерга йўл олиш мумкин?\nАнталия фарзандларингиз билан дам олиш учун энг мукаммал жой. Ва ушбу дам олиш масканларининг кўпчилиги катталар ва болалар учун мўлжалланган. Буларга Rixos Premium Belek ҳудудидаги Dolphinarium Kemer ёки Troy Aqua & Dolphinarium дельфинарийларини мисол қилиб келтириш мумкин.\nЁки бўлмаса тематик боғ, мисол учун The Land of Legends паркига бориб, аквариум, ҳайвонот боғи, сув горкалари, дельфинлар ва моржларни томоша қилинг!\nЎзингизга ширин таомлар билан хурсанд қилинг\n«All Inclusive» тизими мазали ва исталган дидга мос келувчи таомларни ўз ичига олса ҳам, баъзида меҳмонхонадан чиқиб бирор-бир ресторанга йўл олгимиз келади. Демак, Анталияда қандай оилавий ресторанлар мавжуд?\nАнталиянинг Эски шаҳари марказида Hasanaga номли ресторан бор. У жума ва шанба кунлари артист ва раққосларнинг чиқишлари бўлиб ўтувчи боғда жойлашган.\nЭҳтимол, Ларадаги Antalya Balik Evi энг машҳур ресторанлардан бири бўлса керак. У нафақат балиқ ва денгиз маҳсулотлари, балки меҳмонлар кўз ўнгида таом тайёрловчи бош ошпази билан ҳам довруғ таратган.\nЯна Patio номли шинам ресторан ҳам бор, у ерда энг аъло итальян таомлари – карпаччо, паста, риззото ва бошқа гўштли таомларни тановул қилиш мумкин. Антиқа мебель, ғиштли деворлар, ранг-баранг туваклар... Шунингдек, бу ерда ҳар куни итальян таомларини тайёрлаш бўйича мастер-класс ўтказилади!\nЁшларга эса Анталияда Мигрос савдо маркази, Деппо маркази ва Дедеман меҳмонхонаси рўпарасидаги Ларада жойлашган «Шекспир» бистро тармоғини тавсия қиламиз. Бу ерда макарон маҳсулотлари, пицца, салатлар, десертлардан тайёрланган мазали таомларни татиб кўрасиз.\nОтларда сайр қилиб бўлганингиздан сўнг қаҳва ичишни хоҳласангиз, шеф-бармен Йилдирим Йилмаз ишловчи Яман Қаҳваси номли турк қаҳвахонасига албатта кириб ўтинг. У Туркиянинг машҳур қаҳвахоналарида ишлаган ва Лондонда малака оширган. Унинг ўз қаҳва тайёрлаш сирлари бор.\nСиз мусиқа, шоу ва концертларни ёқтирасизми? Унда омадингиз кулиб боққан экан, боиси Анталияда жаҳон эстрадасининг машҳур вакилларидан турли шоу ва концертлар уюштирилади. Мисол учун, Gloria Hotels & Resorts да яқин кунлар ичида «Время и стекло», «Yuzefa» гуруҳи, Елена Темниковалар концерт беришади.\nThe Land of Legends тематик паркининг очилиши билан кўпчилик айнан ўша ерга концертга боришга интилади. Май ойига бу ерда рус эстрадаси вакиллари – Егор Крид, Тимати, Баста ва Мотларнинг концерти режалаштирилган.\nЎйин-кулги, турли кечалар ихлосмандларига Анталия ёқиши шубҳасиз. Бу ерда тунги клублар, бар ва дискотекалар етарли даражада. Энг катта тунги клуб – Arma (собиқ Club 29).\nЯна бир машҳур ёшлар тунги клуби – Denizati Disco Bar нинг интерьери муздан ясалган.\nШунингдек, Black Ice Bar («Қора муз») экзотик бари ҳам бор.\nAqualand аквапарки тунда рақс майдончасига айланади, қўшимчасига Олимпос номли машҳур дискотека бор.\nШу сабабли, Туркия ва Анталия фақатгина «All inclusive» тизимли меҳмонхоналар билангина яшамайди! Энг яхши курортларда мавжуд бўлган барча имкониятлардан фойдаланинг!!! Бизга +99871 200 55 44 рақамига қўнғироқ қилинг ёки Facebook даги саҳифамизга ёзинг. Биз Сиз орзу қилган дам олишни тақдим этамиз! Шунингдек, доим энг сўнгги янгиликлар ва ажойиб таклифларимиздан хабардор бўлиб бориш мақсадида Telegram-каналимизга обуна бўлинг!


Ўзбекистонда интернет-хизматлар ёмонлашиши, шунингдек Skype, Viber, Telegram каби оммавий мессенжерлар ишидаги муаммолар 31 августгача кузатилиши мумкин. Бу ҳақда «Gazeta.uz»га асосланиб «Kun.uz» хабар бермоқда.\nИнтернет-провайдерлар томонидан тарқатилган эълонларда бу ҳолат “Ўзбектелеком” АЖ ҳамкорларининг тармоғидаги профилактик ишлари муддатининг узайтирилиши билан боғлиқ бўлмоқда.\nЎзбекистонлик интернет фойдаланувчилар июль ойи охиридан бери Skype орқали қўнғироқларни амалга оширишда муаммоларга дуч келаётганларидан шикоят қилишмоқда. Мессенжер орқали юбориладиган матнли хабарлар муаммосиз ишламоқда. Бунгача профилактик ишлар 8 августгача тугаши кутилганди.\nЎзбекистоннинг телекоммуникациялар миллий оператори “Ўзбектелеком” мамлакатнинг барча провайдерлари учун ўзининг халқаро коммутация пакети орқали интернетга киришни таъминлайди.\n00:13 Telegram каби мессенжерлар Android'дан кўра iOS'да кўпроқ хавф уйғотиши маълум бўлди\n00:08 Ўзбекистонда интернет муаммоларини ҳал қилишга яна бир ой керак бўлади\n00:04 Ўзбекистонда Skype мессенжери билан боғлиқ муаммолар 1 октябргача давом этиши мумкин


Шоира Содиқбекова оиласига бўлаётган тазйиқлар ҳақида\nЎзбекистонлик инсон ҳуқуқлари ҳимоячиси Шоира Содиқбекованинг адолатсизликдан жабр кўрган оддий она сифатида Ўзбекистон президенти девонини пикет қилиш нияти барбод бўлди.\nГарчи ўтказмоқчи бўлган норозилик акцияси ҳақида у Тошкент шаҳри ҳокимлигига мурожаат қилган бўлса-да, эрта тонгданоқ уйидан чиқарилмади. Унга сафдош бўлмоқчи бўлган бошқа ҳуқуқ ҳимоячилари ҳам кучайтирилган назорат остида уйида сақланди.\n“Озодлик” радиосига интервью берган Ш.Содиқбекова адолатсиз судловлар, ҳуқуқ ҳимоячиларига нисбатан тазйиққа қаршилик билдириш ва яна бир қанча талабларни илгари суриш ўтказмоқчи бўлган пикетидан асосий мақсад эканини билдирди.\n“Бош мақсадим адолатсиз судловдан норозилик, қалбайки ҳужжатлар асосидаги айбловлардан норозилик, инсон ҳуқуқлари фаолларига тазйиқларни тўхтатишни талаб қилиш эди. Лекин эрталаб олтидан уйимга милиция ходимлари келди ва ҳозиргача ҳам кўчага чиқаришмаяпти. Эшикдан чиқишим билан тасвирга олишяпти ва кўчага чиқсам, устидан жиноят иши очиш билан пўписа қилишяпти”, - деди Ш.Отабекова.\nУнинг сўзларига кўра, сўнгги вақтларда оиласига босим кучайган. Хусусан, унинг ўғли ва қизи устидан жиноят иши қўзғатилган.\nУ адолатсиз суд тизимидан норози бўлиб юра-юра ҳуқуқ ҳимояси соҳасига ўтиб кетгани, унга нисбатан ҳақсизлик ҳали ҳам давом этаётгани, айниқса, қизининг ҳаёти хавф остида эканини маълум қилди.\n“Қизимни 23 март куни бир дугонаси билан уйдан ушлаб кетишган. Қўшмачилик қиляпти, деган баҳона билан олиб бориб, кечаси билан сўроқ қилишган. Кейин эса қизимни ва унинг дугонасини қийнаб, зўрлашган. Қамаб юбориш билан қўрқитишган. Иккиси ҳам жуда қўрқиб қолган. Дугонаси ҳали жуда ёш, 1983 йилда туғилган қиз эди. У ўша кундан бери йўқ, топиша олмаяпти. Қизимни эса мажбурлаб, тиббий экспертизадан ўтказишибди ва энди жиннихонага ётқизмоқчи бўлишяпти. Шунинг учун мажбур бўлиб, уни бекитиб қўйдим”, - дейди Ш.Содиқбекова.\n“Озод деҳқонлар” партияси лидери Нигора Ҳидоятова ҳам Ш.Содиқбекова ва унинг оиласи, хусусан, қизи билан бўлган ҳодисадан хабари борлигини айтар экан, ҳуқуқ-тартибот идоралари ходимлари томонидан бу қизлар зўрланган бўлиши мумкин, деган фикр билдирди.\n“Шунақа бўлиши мумкин, чунки кейинги вақтларда ҳибсхоналарда хотин-қизларнинг номусига тегиш ҳоллари кузатиляпти. Ш.Содиқбекова эса жуда фаол ҳуқуқ ҳимоячиси. Унинг ўзи ва оиласига нисбатан жуда кўп ҳақсизликлар бўлган. Шу боис, у кейинги вақтларда пикетларга фаол чиқа бошлади. Ҳукумат, суд органларидан ўз ҳаққини дадил сўрайдиган аёл. Шунинг учун ҳам унга ва оиласига нисбатан қаттиқ тазйиқлар бўляпти”, - деди Н.Ҳидоятова.\nШ.Содиқбекованинг ўғлига нисбатан ҳам тазйиқ кучайган.\n“Ҳозир ўғлимга нисбатан ҳам жиноят иши қўзғатилган. Турмуш ўртоғим 2 гуруҳ ногирони. Ўзим ҳам касалвандман. Поликлиникамизда рўйхатда тураман. Бугун шу адолатсизликларга қарши пикет қилмоқчи эдим, лекин қўйишмади. Ҳозир ҳам эшигим тагида ўтиришибди”, - дейди Ш.Содиқбекова.


Назорат учрашуви. «Навбаҳор» - «Истиқлол» 2:1 » Lochinlar.UZ\n» Янгиликлар » Назорат учрашуви. «Навбаҳор» - «Истиқлол» 2:1\nНазорат учрашуви. «Навбаҳор» - «Истиқлол» 2:1\nБугун Намангандаги «Динамо» ўйингоҳида «Навбаҳор» жамоаси Про-лига вакили «Истиқлол» билан назорат учрашувини ўтказди.\nҚизиқарли кечган учрашувнинг дастлабки бўлимида дарвозалар дахлсиз қолган бўлсада, вакилларимиз ташаббусни ўз қўлларида ушлаб туришди.\nИккинчи бўлимни ҳам ҳужумлар билан бошлаган «лочинлар» 55-дақиқада ҳисобни очди. Ҳужумни Игорь Голбан гол билан якунлади - 1:0.\nОрадан 5 дақиқа ўтиб яна вакилларимиз муваффақият қозонди. Бу сафар Зафар Тўраев «Истиқлол» посбонини ожиз қолдирди - 2:0.\nЎтказиб юборилган голлардан сўнг фарғоналиклар кўпроқ ҳужум қилишди. Ва бу ҳужумлар ўйин сўнггида ўз самарасини берди. 84-дақиқада бурчакдан оширилган тўпни Улуғбек Худойбердиев боши билан дарвозага зарба йўллаб, ҳисобни қисқартирди - 2:1.\nУчрашувда бошқа гол киритилмади ва «Навбаҳор» дастлабки йиғиндаги иккинчи учрашувда ҳам ғалаба қозонди.\n«НАВБАҲОР» - «ИСТИҚЛОЛ» 2:1\nГоллар: Голбан 55, Тўраев 60 - Худойбердиев 84скачать dle 10.4фильмы бесплатно


Иссиқ ҳаво юрагингизга ёмон таъсир қиляптими? Унда ўқинг!\nКўпчилигимиз тоғ бағридаги саёҳатларга бой бўлган ёз фаслини жуда яхши кўрамиз. Қаҳратон қишларда уни интиқиб кутамиз-у, аммо симоб устуни 25-27 даражадан ўтиб кетиши биланоқ, биз яна қулайроқ ҳароратни соғина бошлаймиз. Одам боласи иссиққа ҳам, совуққа ҳам кўнмайди деганлари шу бўлса керак аслида.\nҚанчалик севимли бўлмасин, ёзнинг жазирама иссиқ кунларида юрак уриши тезлашади, нафас қисилиши, ҳаво етишмаслиги, бош айланиши, кўкрак қафасининг сиқилиши каби ҳолатлар кўп кузатилади. Буларнинг барчаси ёзнинг иссиқ кунларида юракда стресс кучайишининг натижасидир. Ушбу даврда юрак-қон томир тизими касалликлари бор бўлган одамларга қийин.\nБиз генетик жиҳатдан ёзнинг + 25-27 ° К гача бўлган енгил ҳароратига мослашганмиз, шунинг учун бугунги кунда термометрларимизнинг симоб устунлари кўтарилиши мумкин бўлган энг юқори кўрсаткичлар юрак-қон томир тизими ва организм учун мос эмас. Юраги заиф одамларда ҳаддан зиёд иссиқлик пайтида юрак уриши тезлашади, қон босими кўтарилади, периферик томирлар кенгаяди, оёқлар шишади ва мияга қон қуйилишининг эҳтимоли ортади.\nХўш, иссиқ мавсумда юракни қандай заифлаштирмаслик мумкин?\nАввало, парҳезга эътибор бериш тавсия этилади. Таомномадан ёғли ва оғир овқатларни чиқариб ташлаш, туз ва шўр овқатлар истеъмолини минималлаштириш мақсадга мувофиқдир.\nҲар доим ёдда тутингки, иссиқда суюқлик йўқолади, уни тўлдириш керак. Сув-туз мувозанатини сақлаш учун кунига камида 1,5 - 2 литр суюқлик ичишни унутманг.\nНима ичиш яхшироқ? Фақат газланган ичимликлар кофе ва спиртли ичимликлар ичманг. Ушбу ичимликлар чанқовни қондирмайди ва юракда стрессни келтириб чиқаради. Фақат оддий минерал сувлар ва табиий гиёҳлардан тайёрланган чойларни ичишни канда қилманг.\nИш жадвалингизни тартибга келтиринг, 30-40 дақиқа ишланг ва 15-20 дақиқа дам олинг. Агар нафас қисилиши, заифлик, бош айланиши ёки кўкрак қафасида оғриқлар пайдо бўлса, қандай бўлишидан қатъий назар, дарҳол жисмоний фаолиятни тўхтатинг.\nАгар сизда юрак билан боғлиқ муаммолар бўлса, шахсий тиббий қутингизда ҳамда чўнтагингизда ҳамиша юрак ва қон босимига қарши дори-дармонлар бўлиши шарт.\nЭнг муҳими, ҳаво ҳарорати кескин кўтарилган пайт кўчага чиқмасликка ҳаракат қилинг!